title: Hortense Calisher

text: Calisherin kirjallinen tuotanto on huomattavan laaja; hänen viimeinen teoksensa "Tattoo for a Slave" julkaistiin syksyllä 2004. Hän kuoli 97 vuoden iässä.


title: Somebody Put Something in My Drink

text: Somebody Put Something in My Drink on Ramones-yhtyeen vuonna 1986 julkaistun "Animal Boy" -levyn ensimmäinen kappale. Kappaleen on sanoittanut Richie Ramone.


title: Somebody Put Something in My Drink

text: Suomalaisyhtye Children of Bodom on levyttänyt kappaleesta cover-version. Ne Luumäet -yhtye levytti vuonna 1986 kappaleesta version nimellä ”Sam pani kai jotain juomaani”.


title: Ihmisen luuranko

text: Ihmisen luuranko on ihmisen tukirangan luista koostuva osa. Aikuisella ihmisellä on keskimäärin 206 luuta. Luurangossa on kaksi pääosaa: aksiaalinen luuranko (kallo, selkäranka, kylkiluut ja rintalasta: yhteensä 80 luuta) ja raajojen luuranko (olkapää, käsivarsi, ranne, käsi, lantio, jalka, nilkka ja jalkaterä: yhteensä 126 luuta). Luut liittyvät toisiinsa nivelistä, joita kehossa on yli 300. Jotkin luut liittyvät toisiinsa rustoilla tai sidekudoksella.


title: Ihmisen luuranko

text: Kuvassa naisen luuranko edestä ja suurimpien luiden nimet (suluissa kuvassa näkyvä latinan- tai englanninkielinen nimitys):


title: Ihmisen luuranko

text: Sikiön luusto alkaa kehittyä joko suoraan sidekudoksesta tai rustoisesta mallista luutumalla. Luutuminen kestää pitkään, ja vastasyntyneen tulevasta luustosta osa onkin edelleen rustoista. Tämä on itse asiassa erittäin hyödyllistä muun muassa mahdollistaen normaalin synnytyksen, sillä lapsen osittain rustoinen pääkallo joustaa. Syntymisen jälkeen viimeisetkin rustot pääkallosta alkavat luutua, ja aikuisella pääkallo on kiinteä ja joustamaton. Jos pääkallon luut eivät luudu normaalisti syntymän jälkeen, voi seurauksena olla esimerkiksi pää- tai suulaen halkio.


title: Ihmisen luuranko

text: Ihmisen luuranko poikkeaa lähimpien yhä elävien sukulaislajien luustosta muun muassa siinä, että se mahdollistaa pystyasennon. Pystyasennon vuoksi ihmisen luusto on jäykempi ja suorempi. Selkäranka on suorempi, ja tavallisesti seisovan ihmisen jalat osoittavat lantiosta alaspäin melko lailla selkärangan suuntaisesti, eivätkä käänny polvista. Pystyasennon vuoksi ihmisen jalat ovat suhteessa pitemmät ja kädet suhteessa lyhemmät kuin muilla nykyisin elävillä kädellisillä. Toinen tärkeä ero sukulaislajeihin on huomattavan suuri aivokoppa, joka mahdollistaa suuremmat aivot. Lisäksi ihmisen elävillä lähisukulaisilla kylkiluiden koossa pitämä ruumiinontelo on hartioiden kohdalta kapeampi ja levenee kohti vatsan seutua, kun taas ihmisen rintakehä on leveämpi. Tämä on sopeutumaa ihmisen muita kädellisiä paremmasta kyvystä metsästää; liharuoka sulaa helpommin eikä edellytä niin isoa suolistoa.


title: Ihmisen luuranko

text: Lapsella punaista luuydintä on suhteellisesti enemmän kuin aikuisella. Iän myötä luuydin alkaa kuitenkin muuttua keltaiseksi, ja aikuisella punaista luuydintä onkin enää pitkien luiden (kuten reisiluun) ja isojen litteiden luiden (esimerkiksi lapaluun) ytimessä. Luuytimen luovutuksessa otetaan nimenomaan punaista luuydintä, joka kykenee tuottamaan terveitä verisoluja.


title: Unkarin Grand Prix 2001

text: Unkarin Grand Prix 2001 oli Formula 1 -kauden 13. osakilpailu, joka ajettiin 19. elokuuta 2001 Unkarin Hungaroringilla. Kilpailun voitti Ferrarilla ajanut Michael Schumacher, joka samalla varmisti uransa neljännen kuljettajien maailmanmestaruuden. Kilpailun nopeimman kierroksen ajoi Mika Häkkinen 1.16,723 (kierroksella 51).


title: Yhdysvaltain avoin golfturnaus

text: Yhdysvaltain avoin golfturnaus (U.S. Open Championship) on vuosittain Yhdysvalloissa pelattava miesten golf-turnaus. Se on yksi neljästä miesten golfin major-turnauksesta. Ensimmäisen kerran se pelattiin vuonna 1895.


title: Yhdysvaltain avoin golfturnaus

text: Ensimmäinen Yhdysvaltain avoin golfturnaus pelattiin 4. lokakuuta 1895 Newportissa, Rhode Islandilla 9 reiän kentällä, joka kierrettiin neljä kertaa. Kisaan osallistui kymmenen ammattilaista ja yksi amatööri. Voittaja oli 21-vuotias englantilainen Horace Rawlins.


title: Yhdysvaltain avoin golfturnaus

text: Alkuvuosina kilpailua hallitsivat englantilaiset ja skotlantilaiset pelaajat. Ensimmäinen Yhdysvalloissa syntynyt voittaja oli 19-vuotias John McDermott vuonna 1911. Siitä lähtien isäntämaan pelaajat ovat hallinneet kilpailua ja voittaneet kaikkiaan 78 kertaa. Edellä mainittujen maiden lisäksi voitto on mennyt viisi kertaa Etelä-Afrikkaan, kaksi kertaa Australiaan ja Pohjois-Irlantiin sekä kerran Uuteen-Seelantiin ja Argentiinaan.


title: Yhdysvaltain avoin golfturnaus

text: Eniten voittoja, neljä kappaletta, ovat keränneet Willie Anderson (1901, 1903, 1904, 1905), Bobby Jones (1923, 1926, 1929, 1930), Ben Hogan (1948, 1950, 1951, 1953) ja Jack Nicklaus (1962, 1967, 1972, 1980). Kolmeen voittoon ovat yltäneet Hale Irwin (1974, 1979, 1990) ja Tiger Woods (2000, 2002, 2008).


title: I Disappear

text: ”I Disappear” on Metallican kappale, joka on tehty elokuvaan "Vaarallinen tehtävä II". Metallica julkaisi sen singlenä vuonna 2000. Tämä on viimeinen Metallican tekemä studiojulkaisu, jolla Jason Newsted on vielä mukana.


title: I Disappear

text: Kappale löytyi vuonna 2000 Napster-nimisestä P2P-tiedostojenjakoverkosta ennen virallista julkaisupäiväänsä. Se oli merkittävä tekijä nettipiratismin tuomisessa julkisuuteen. Tätä seurasi merkittävä oikeudenkäynti Napsteria vastaan, minkä yhtenä johtohahmona toimi Metallican rumpali Lars Ulrich.


title: I Disappear

text: Kappaleesta tehtiin myös musiikkivideo, jonka ohjasi Wayne Isham.


title: Urheilun oikeusturvalautakunta

text: Urheilun oikeusturvalautakunta on vuonna 1991 perustettu urheilujärjestöistä riippumaton muutoksenhakuelin, joka käsittelee urheiluun liittyviä valitusasioita.


title: Urheilun oikeusturvalautakunta

text: Lautakuntaan voi valittaa urheilija, muu luonnollinen henkilö tai yhteisö, johon valituksen kohteena oleva asia vaikuttaa.


title: Urheilun oikeusturvalautakunta

text: Valituksen kohteena voivat olla urheiluyhdistyksen päätökset, jotka koskevat erottamista yhdistyksen jäsenyydestä, jäsenoikeuksien rajoittamista tai kurinpitotoimia. Valittaa voi myös yhdistyksen päätöksen sääntöjenvastaisuudesta, jolla ei tarkoiteta urheilulajin sääntöjen vastaisuutta.


title: Urheilun oikeusturvalautakunta

text: Lautakunta voi myös käsitellä valituksen urheilijan valitsematta jättämisestä arvokilpailuihin, valitusasiana Suomen antidopingsäännöstön perusteella tehdyn päätöksen ja toimia toimivaltansa piirissä välimiesoikeutena, kun siitä on sovittu tai urheilija sitä vaatii.


title: Belgian Grand Prix 2001

text: Belgian Grand Prix 2001 oli Formula 1 -kauden 14. osakilpailu, joka ajettiin 2. syyskuuta 2001 Spa-Francorchampsin radalla Belgiassa. Kilpailun voitti Ferrarilla ajanut Michael Schumacher, jolle voitto oli jo kauden kahdeksas. Voitto oli Schumacherille uran 52:s ja näin ollen Schumacherista tuli siihen mennessä eniten osakilpailuja voittanut F1-kuljettaja.


title: Pete Pohjanniemi

text: Petri "Pete" Pohjanniemi (s. 1979) on suomalainen muusikko. Hän on toiminut hard rock-yhtye Peer Güntin basistina vuodesta 2006 alkaen ja esiintyy myös Super Hombre-, Argent Void-, King Weird- ja Below Me-yhtyeissä.


title: Pete Pohjanniemi

text: Muut:


title: Teini-ikäiset mutanttininjakilpikonnat (vuoden 1990 elokuva)

text: Teini-ikäiset mutanttininjakilpikonnat () on ensimmäinen "Teini-ikäiset mutanttininjakilpikonnat" -elokuva. Elokuva sai ensi-iltansa Yhdysvalloissa 30. maaliskuuta 1990. Suomessa elokuva julkaistiin 6. joulukuuta 1990.


text:
Elokuva palkittiin parhaasta elokuvamusiikista BMI Film Music -palkinnolla vuonna 1991.
April O’Neil on nuori televisiotoimittaja Channel 3:n silminnäkijäuutisissa. Hän on tekemässä sarjamaista tarinaa New Yorkin viimeaikaisista ryöstöistä. Erään iltalähetyksen jälkeen April näkee varkaita ryöstämässä televisioyhtiön pakettiautoa. Yhtäkkiä katuvalot sammuvat ja pimeällä kadulla varjoisat hahmot taistelevat Aprilin apuna rikollisia vastaan. Poliisien tullessa he löytävät Aprilin ja rikolliset sidottuina.


text: Myöhemmin New Yorkin viemäristössä Aprilin pelastajiksi paljastuvat neljä Turtlesia, Leonardo, Raphael, Donatello, ja Michelangelo jotka ovat palanneet kotiinsa ilmoittamaan tehtävästään mestarilleen vanhalle mestari Tikulle. Pizza-aterian jälkeen Raphael lähtee keskuspuistoon, jossa hän joutuu tappeluun omankäden oikeudella rikollisia jahtaavan Casey Jonesin kanssa. Sillä välin rikokset jatkuvat vaikka April ehdottaa poliisipäällikkö Ross Sternsia siivoamaan kaupungin rikollisilta. April onnistuu kuitenkin ärsyttämään viimeaikaisista rikoksista vastuussa olevan Jalan, joka hyökkää hänen kimppuunsa metrossa. Raphael onnistuu kuitenkin pelastamaan Aprilin ninjojen kynsistä ja päättää viedä naisen viemäriin muiden Turtlesien luo. Paikalla Tikku ja Turtlesit kertovat heidän alkuperätarinansa pelästyneelle Aprilille.


text: Turtlesien saattaessa Aprilin takaisin kotiin, Jalkaninjat kaappaavat Tikun. Turtlesien saapuessa kotiin viemäristöönsä he huomaavat Tikun kadonneen. Surun murtamana he palaavat takaisin Aprilin luokse, sillä välin kun jalkakätyrit vievät Tikun päämajaan, isoon varastorakennukseen. Alueella Silppuri kasvattaa omaa imperiumiaan, sekä harjoittaa teini-ikäisiä toimimaan hänen jalkaninjoinaan, jotka tekevät kaikki rikokset Silppurin puolesta. Yksi ninjoista on Aprilin pomon poika Danny Pennington, joka vihjaa Silppurille missä Turtlesit majailevat. Tämän myötä Silppuri komentaa ninjojaan hyökkäämään Aprilin asuntoon, jonka seurauksena April, Turtlesit ja Casey pakenevat paikalta.


text: Sankarit saapuvat Aprilin lapsuuden kotiin maalle, jossa Turtlesit yrittävät mielessään selvittää katkeraa tappiotaan Silppurin joukoille. Sittemmin telepaattisen kommunikoinnin avulla heidän mestarinsa Tikku kertoo Turtleseille todellisen ninjan olevan vahva mikäli hallitsee mielensä. Nelikko keskittyy harjoittamaan itseään takaisin kuntoon ja päättävät palata kaupunkiin. Paikalla Casey onnistuu pelastamaan Mestari Tikun Dannyn avustuksella, sillä välin kun Turtlesit kohtaavat vielä kerran jalkaninjat viemäristössä, kaduilla ja talojen katoilla. Taistelu huipentuu kun vapaaksi päässyt Tikku onnistuu kukistamaan Silppurin.


text: Elokuva kuvattiin suurimmaksi osaksi Pohjois-Carolinassa ja sen elokuvastudiolla, jossa New Yorkin kerrostalojen ulkokattojen kohdat luotiin. Tuotannonsuunnittelija Roy Forge ja taiteellinen ohjaaja Gary Wissner puolestaan kävivät kuvaamassa ulkokattoja ja muita erinäisiä kohteita New Yorkista elokuvaa varten. He kävivät myös tutkimassa Brooklynin hylättyä metroa. Elokuvan kuvaukset kestivät vuoden 1989 heinäkuusta syyskuuhun asti 13.5 miljoonan dollarin budjetilla.


text: Turtlesien asut tehtiin Jim Hensonin Creature Shop -pajassa Lontoossa. Hensonin mukaan hänen luomansa olennot olivat tuolloin hänen edistyineimpiä töitään. Turtlesit tehtiin ensin savesta, jonka jälkeen ne rakennettiin uudelleen lasikuidusta. Ne tuotettiin muoteiksi, joiden avulla luotiin vaahtoisesta kumilateksista tehdyt asut. Kaiken kaikkiaan paja teki asut 18 viikossa.


title: Kolmannen poissuljetun laki

text: Kolmannen poissuljetun laki ( tai "tertium non datur") on logiikan laki, jonka mukaan jokin väittämä p voi olla vain tosi tai epätosi, kolmatta vaihtoehtoa ei ole. Lain mukaan väite A ∨ ¬A (A tai ei-A) on aina tosi. Kaksiarvoisuuden periaate liittyy läheisesti kolmannen poissuljetun lakiin, sillä sen mukaan jokainen väittämä on joko tosi tai epätosi. Kaksiarvoisuuden periaate ja kolmannen poissuljetun laki voidaan johtaa toinen toisistaan eli osoittaa lakien olevan yhtäpitäviä.


title: Hakunilan keskus

text: Hakunilan keskus (alkuperäiseltä nimeltään Hakunilan ostoskeskus) on Vantaan Hakunilassa sijaitseva ostoskeskus. Ostoskeskuksen suunnitteli arkkitehti Erkki Karvinen ja se valmistui kahdessa osassa vuonna 1981 ja 1986. Hakunilan keskuksessa on kolme kerrosta ja noin 30 liikettä.


title: Hakunilan keskus

text: Hakunilan keskuksen keskellä olevaa ulkotilaa vuokrataan torikäyttöön. Sisäpihalla myydään esimerkiksi kesäisin marjoja.


title: Hakunilan keskus

text: Hakunilan keskuksen liikkeitä ovat K-Supermarket, apteekki ja R-kioski. Muita liikkeitä ja toimitiloja ovat muun muassa Hakunilan neuvola, Hakunilan nuorisotila, Hakunilan terveysasema ja HUSLabin toimipiste, Hakunilan päivätoimintakeskus, Kela, kirpputori, kolme pizzeriaa, kolme baaria, Hakunilan kukka, valokuvausliike, Filmtown ja muita liikkeitä. Myös Hakunilan kirjasto sijaitsee keskuksen tuntumassa.


title: Hakunilan keskus

text: Hakunilan ostoskeskuksen nimi lyhennettiin vuonna 2005 Hakunilan keskukseksi.


title: Hakunilan keskus

text: Hakunilan keskus on määritelty rakennushistorialliselta arvoltaan paikallisesti merkittäväksi kohteeksi, ja sen kokonaiskunnon katsotaan säilyneen hyvin. Peruskorjaus on tehty vuonna 1995. Arvoluokituksessa ostoskeskus kuuluu luokkaan 3.


title: Hakunilan keskus

text: Kansainvälinen kiinteistösijoitusyhtiö Citycon myi omistamansa Hakunilan Keskus Oy:n rakennukset kesällä 2015 suomalaiselle kiinteistörahastolle osana laajempaa, yhteensä 76 miljoonan euron toimitilakauppaa.


title: R. G. Armstrong

text: Robert Golden Armstrong (7. huhtikuuta 1917 – 27. heinäkuuta 2012) oli yhdysvaltalainen näyttelijä, joka tuli tunnetuksi osillaan lännenelokuvissa ja varsinkin Sam Peckinpahin töissä.


title: R. G. Armstrong

text: Armstrong syntyi Birminghamissa, Alabamassa, ja saavutti alun perin mainetta näytelmä- ja televisiorooleillaan. Hänen elokuvadebyyttinsä tapahtui vasta vuonna 1954. Hän teki tunnettuja myöhempiä esiintymisiä muiden muassa elokuvissa "Lain koura" (1961), "Viheltävät luodit" (1962), "Pat Garrett ja Billy the Kid" (1973) ja "Maissilapset" (1984).


title: R. G. Armstrong

text: Armstrong opiskeli Pohjois-Carolinan yliopistossa, jossa hän sai maisterinarvon pääaineenaan englannin kieli. Hän oli 1970-luvulla naimisissa Susan Guthrien kanssa, ja toinen avioliitto Mary Armstrongin kanssa jatkui hänen kuolemaansa saakka.


title: Saksan talous

text: Saksan talous on markkinahinnoin laskettuna maailman neljänneksi suurin Yhdysvaltain, Kiinan ja Japanin jälkeen. Ostovoimakorjattuna Saksa on maailman viidenneksi suurin kansantalous: IMF arvioi maan ostovoimakorjatun bruttokansantuotteen arvoksi 4,38 biljoonaa Yhdysvaltain dollaria vuonna 2018 ja yli 4,5 biljoonaa vuonna 2019. Saksa on Euroopan suurin talous ja sen ulkomaankaupan arvo on huomattavan suuri myös suhteessa bruttokansantuotteeseen. Saksan viennin kokonaisarvo oli maailman kolmanneksi suurin vuonna 2014, myös tuonnin arvo oli kolmanneksi suurin. Vaihtotaseen ylijäämä on huomattavan suuri, joskaan ei poikkeuksellisen suuri suhteessa väestömäärään ja kansantuotteeseen.


title: Saksan talous

text: Vienti tuottaa kolmanneksen Saksan kansantulosta. Merkittävimpiä vientituotteita ovat ajoneuvot, koneet, kemialliset tuotteet, elektroniikka ja telekommunikaatioteknologia. Saksa tuo muun muassa raaka-aineita, elintarvikkeita ja tekstiilejä. Saksan tärkeimmät kauppakumppanit ovat Ranska, Italia, Iso-Britannia, Yhdysvallat, Alankomaat ja Belgia.


title: Saksan talous

text: Saksa teollistui suhteellisen myöhään. Tämä johtuu osittain siitä, että Saksa yhdistyi pienemmistä valtiokokonaisuuksista yhtenäiseksi kansallisvaltioksi vasta vuonna 1871. Vuonna 1835 rakennettiin ensimmäinen rautatie Nürnbergin ja Fürthin välille. Se osoittautui hyvin menestyksekkääksi, ja vuosien 1845 ja 1870 välillä uutta rautatietä rakennettiin maahan 8000 km. Rautatien ohella tärkeä Saksan teollisuutta tehostanut tekijä oli valuuttojen yhdenmukaistaminen. Vuonna 1871 otettiin käyttöön Saksan markka, jonka arvo perustui kultaan. Hopearaha oli kuitenkin käytössä vuoteen 1907 asti.


title: Saksan talous

text: Vuosien 1881 ja 1889 välillä Saksaan säädettiin useita työväestön asemaa parantavia lakeja. Saksa oli ensimmäinen valtio, jossa oli yleinen terveydenhoito, oppivelvollisuus sekä eläke. Saksaa pidettiinkin maailman ensimmäisenä hyvinvointivaltiona, ja sen väestöstä 99 % osasi lukea, mikä oli aikanaan maailman korkein luku.


title: Saksan talous

text: Vuoteen 1900 mennessä Saksa oli ohittanut Iso-Britannian ja Yhdysvallat teräksentuotannossa. Saksan talousihmettä tehosti myös suuri väestönkasvu: vuonna 1850 väestöä oli 35 miljoonaa, vuonna 1913 jo 67 miljoonaa. Natsien valtaannousun aikaan työttömyysprosentti oli korkea, mutta Saksa saavutti täystyöllisyyden laajojen julkisten rakennushankkeiden ansiosta. Natsi-Saksan ulkomaankauppa keskittyi vähemmän kehittyneisiin maihin, joilta saatiin raaka-aineita saksalaisia tuotteita vastaan. Vuonna 1933 ammattiliitot lakkautettiin, ja tilalle tulivat valtion omat toimielimet RAD, DAF ja SDA jotka päättivät työehdoista ja työajoista sekä KDF, joka järjesti työläisille urheilukerhoja.


title: Saksan talous

text: Sodan jälkeen Länsi-Saksa teki valuuttauudistuksen, joka käynnisti pitkän matalan inflaation ja nopean teollisuustuotannon kasvun aikakauden. Sen ansiosta Länsi-Saksa nousi erääksi Euroopan kehittyneimmistä maista. Vuoteen 1971 mennessä Saksa maksoi takaisin kokonaisuudessaan saamansa 1,1 miljardin dollarin apupaketin. Saksan talousihmeen aikana maahan tuli paljon vierastyöläisiä muun muassa Italiasta, Espanjasta ja Kreikasta.


title: Saksan talous

text: Saksan yhdistyminen on maksanut joidenkin arvioiden mukaan jo 1 250 miljardia euroa, eikä talous ole tietyissä suhteissa kehittynyt idässä toivotulla tavalla noin 50 miljardin euron (4% läntisten osavaltioiden BKT:sta) vuosittaisista tulonsiirroista huolimatta. Hallitus onkin suunnitellut lisärahoitusta vuoteen 2019 asti idän talouskasvua nopeuttamaan.


title: Saksan talous

text: Saksassa otettiin 1991 käyttöön ylimääräinen "solidaarisuusvero" (Solidaritätszuschlag) Itä-Saksan kehittämiseksi. Vuonna 1991 sitä perittiin 7,5 % palkka- ja yhtiöveron päälle, tämän jälkeen vero otettiin uudelleen käyttöön 1995 ja 1998 sitä leikattiin 5,5 %:iin.


title: Saksan talous

text: 2000-luvun alussa Saksan talouskasvu oli hidasta ja työttömyys melko korkeaa. Tämä yhdistettynä ikääntyvään väestöön aiheutti hyvinvointipalvelujen ylläpitämiselle haasteita. Tästä syystä Saksan hallitus päätti useista talousuudistuksista, joihin sisältyivät työmarkkinoiden niin sanotut Hartz-reformit. Vuosikymmenen loppupuolella Saksan talous kasvoi nopeampaa tahtia muun maailman tavoin. Hartz-reformeja pidetään onnistuneina tästä syystä, mutta osa myös kritisoi reformeja elintason alentamisesta ja vaikutusten lyhytaikaisuudesta.


title: Saksan talous

text: Vuonna 2008 Saksan talous ajautui taantumaan. Vuonna 2009 päätettiin 50 miljardin euron elvytystoimista . Saman vuoden toisella ja kolmannella vuosineljänneksellä taantuma päättyi viennin elvyttyä ja kotimaisen kysynnän säilyttyä vakaana.


title: Saksan talous

text: 2010-luvulla Saksan bruttokansantuote on kasvanut. Vuonna 2018 bkt:n indeksi on noin 115 (2010=100).


title: Saksan talous

text: Vuonna 2015 Saksaan säädettiin minimipalkka, jota vuonna 2017 korotettiin 8,84 euroon tunnilta.


title: Saksan talous

text: Maa- ja metsätalouden sekä kalastuksen osuus Saksan bruttokansantuotteesta on 0,6 prosenttia (vuonna 2016) ja työvoimasta 1,4 prosenttia (vuonna 2015).


title: Saksan talous

text: Maatalousyrityksiä oli vuonna 2016 kaikkiaan 275 000 kappaletta, ja ne työllistivät 940 000 henkilöä. Saksan maa-alueesta puolet, 176 000 km², on maatalouskäytössä. Viljelysmaana on 71 prosenttia ja laitumena 28 prosenttia maatalousmaasta.


title: Saksan talous

text: Puuta kaadettiin Saksassa vuonna 2016 yhteensä 52 miljoonaa kuutiometriä, josta havupuuta oli 75 prosenttia. Energiapuun osuus puunkorjuusta oli vajaa viidennes, yhdeksän miljoonaa kuutiometriä. Energiapuun käyttö on kasvussa.


title: Saksan talous

text: Saksassa on noin 3 000 kalastusalan yritystä. Ne tuottivat vuonna 2016 erilaisia kalatuotteita 32 000 tonnia, josta simpukoiden osuus oli 40 prosenttia.


title: Saksan talous

text: Viiniä viljellään Saksassa noin 1 000 neliökilometrin alueella, tästä puolet sijaitsee Rheinhessenin ja Pfalzin viinialueilla, Rheinland-Pfalzin osavaltiossa. Valtaosa rypäleistä on vaaleita. Yleisimmät rypälelajikkeet ovat Riesling ja Müller-Thurgau.


title: Saksan talous

text:
Saksa kuuluu maailman teollisuusmahteihin, ja monet sen teollisuustuotteet ovat maailmankuuluja. Suurimmat saksalaiset teollisuusyritykset liikevaihdolla mitattuna olivat vuonna 2016 Volkswagen Group, Daimler, BMW Group, Siemens, Uniper, Basf, E.ON, Bayer, RWE Group, Continental ja ThyssenKrupp Group.
Saksan liikevaihdoltaan suurimmat teollisuudenalat ovat auto-, kone-, kemian-, elintarvike- sekä sähkö- ja elektroniikkateollisuus. Jalostussektori työllistää noin 28 prosenttia Saksan työvoimasta (vuonna 2015) ja tuottaa noin 30 prosenttia bruttokansantuotteesta (vuonna 2016).


title: Saksan talous

text: Saksan mineraalivarat ovat vähäiset ja maa joutuu tuomaan suurimman osan niin mineraaleistaan kuin energiastaankin muualta. Kivihiili on kuitenkin tärkeä energianlähde nykyäänkin ja Saksa tuottaa sillä yli puolet sähköntarpeestaan. Ydinvoimalla Saksa tuottaa sähköntarpeestaan lähes kolmasosan. Maakaasun ja öljyn yhteinen osuus sähköntuotannosta on hieman yli kymmenen prosenttia.


title: Saksan talous

text: Saksa on tyypillinen jälkiteollinen yhteiskunta: palvelusektori työllistää valtaosan työvoimasta, vuonna 2015 noin 71 prosenttia. Palveluiden osuus maan bruttokansantuotteesta oli 69 prosenttia vuonna 2016. Liikevaihdoltaan suurimmat palveluyritykset vuonna 2016 olivat vakuutusyhtiö Allianz, puhelinoperaattori Deutsche Telekom, vakuutusyhtiö Munich Re, vähittäiskauppaketju Metro AG, Saksan postilaitos ja logistiikkayritys Deutsche Post, liikepankki Deutsche Bank ja lentoyhtiö Deutsche Lufthansa.


title: Saksan talous

text: Matkailun osuus Saksan bruttokansantuotteesta vuonna 2015 oli 3,9 prosenttia. Ala työllisti suoraan 2,9 miljoonaa työntekijää, joka oli 6,8 prosenttia kaikista työllisistä. Matkailutoimiala olikin maan kolmanneksi suurin työllistäjä vähittäiskaupan ja terveydenhuollon jälkeen.


title: Saksan talous

text: Vuonna 2017 matkailijat yöpyivät Saksassa yhteensä 460 miljoonaa yötä, josta ulkomaisten matkailijoiden osuus oli 84 miljoonaa. Eniten matkailijoita tulee Hollannista (11 milj. yöpymistä vuonna 2015) ja Sveitsistä (7 milj.). Ulkomaiset matkailijat vierailevat eniten lounaisissa ja eteläisissä osavaltioissa sekä pohjoisen ja idän suurissa kaupungeissa (Berliini, Hampuri, Bremen, Hannover).


title: Saksan talous

text: Saksan matkailutase on selvästi negatiivinen: vuonna 2014 matkailutulot (33 mrd. €) olivat noin puolet saksalaisten ulkomaan matkailuun käyttämistä kuluista (69 mrd. €).


title: Saksan talous

text: Saksan tärkein finanssikeskus on Frankfurt am Main, jota pidetään usein Saksan talouden pääkaupunkina. Frankfurtin pörssi kuuluu maailman suurimpiin. Saksan muut pörssit ovat:


title: Phyllis Diller

text: Phyllis Ada Diller (o.s. Driver; 17. heinäkuuta 1917 Lima, Ohio – 20. elokuuta 2012 Brentwood, Kalifornia) oli yhdysvaltalainen näyttelijä. Häntä pidetään naispuolisen stand up -komedian pioneerina, ja hän oli vuonna 1967 ehdolla Golden Globe -palkinnon saajaksi.


title: Phyllis Diller

text: Diller syntyi Limassa, Ohiossa ja oli maineensa huipulla 1960-luvulla. Hän tuli tunnetuksi paitsi lukuisista televisio-ohjelmista, myös elokuvista. Hän esiintyi vuosina 1995–2004 "Kauniissa ja rohkeissa" Gladys Popen osassa.


title: Phyllis Diller

text: Dillerillä on tähti Hollywood Walk of Famella, ja hänet valittiin 1993 St. Louis Walk of Fameen. Hänen omaelämäkertansa "Like a Lampshade in a Whorehouse" julkaistiin vuonna 2005. Vuonna 1999 kärsitystä sydänkohtauksesta huolimatta Diller esiintyi vielä 90-vuotiaanakin vuonna 2007. Hän muun muassa keskusteli Jay Lenon kanssa "The Tonight Show’ssa" ja teki lyhyen esiintymisen sarjassa "Boston Legal". Hänellä on kuusi lasta.


title: Ohimoluu

text: Ohimoluu () kuuluu pääkallon luihin, ja se sijaitsee kallon sivuilla sulkien sisäänsä korvakäytävän, välikorvan ja sisäkorvan. Ohimoluu muodostuu kolmesta toisiinsa liittyneestä osasta: "pars squamosa", "pars petrosa" ja "pars tympanica". "Pars squamosa"n uloke, "processus zygomaticus", kiinnittyy otsaluun samannimiseen rakenteeseen muodostaen silmän ympärille silmäkaaren, "arcus zygomaticuksen". Lisäksi siinä on nivelpinta alaleuan luuta varten. Välikorva ja sisäkorva sijaitsevat "pars petrosa"n onteloiden sisällä. Korvakäytävää puolestaan ympäröi "pars tympanica". Ohimoluu on parillinen luu eli niitä on kaksi, vasen ja oikea.


title: Chichagof Island

text: Chichagof Island on saari Alexanderin saaristossa, Alaska Panhandlessa, Kaakkois-Alaskassa. Saaren pinta-ala on 5 305,88 km². Chichagof Islandin vakituinen asukasluku oli vuonna 2000 1 342. Saari kuuluu Alaskan ABC-saariin. Saari on nimetty venäläisen tutkimusmatkailijan ja amiraalin Vasili Tšitšagovin mukaan.


title: Chichagof Island

text: Chichagof Island on Baranof Islandin pohjoispuolella. Saarta rajaavat Chathamin salmi idässä, Jäinen salmi koillisessa, Cross Sound kaakosta, Alaskanlahti lännestä ja Perilin salmi etelästä.


title: Chichagof Island

text: Chichagof saaren pohjoisosissa sijaitsee Hoonahin, Pelicanin, Tenakee Springsin ja Elfin Coven kylät. Suurin osa saarta kuuluu Hoonah-Angoonin hallinnolliseen alueeseen, ja aivan eteläisin osa saarta kuuluu Sitkan alueeseen. Kyseisellä alueella on vain kahdeksan asukasta.


title: Chichagof Island

text: Saaren pääasialliset elinkeinot ovat metsästyksestä, kalastuksesta ja metsän hakkuusta.


title: ABC-saaret

text: ABC-saaret on nimitys, jota voidaan käyttää kahdesta kolmen saaren ryhmästä:


title: Turritopsis nutricula

text: Turritopsis nutricula on polyyppieläimiin kuuluva polttiaiseläinlaji. Sitä on sanottu ainoaksi tunnetuksi eläimeksi, joka on biologisesti kuolematon.


title: Turritopsis nutricula

text: "Turritopsis nutriculan" meduusavaihe on sekä vaaka- että pystymitaltaan 4–5 millimetriä ja muodoltaan kellomainen. Sen seinämät ovat tasapaksut. Kirkkaanpunainen, kookas, keskiosa on poikkileikkaukseltaan ristin muotoinen. "Turritopsis" elää valtamerissä lauhkeilla ilmastovyöhykkeillä.


title: Turritopsis nutricula

text: Yleensä polyyppieläinten elämänkiertoon kuuluvat vuorottelevat polyyppi- ja meduusavaiheet. Meduusan hedelmöittyneistä munista kehittyy planula-toukkia. Näistä taas kehittyy meren pohjassa polyyppeja, joista muodostuu kahdessa päivässä meduusoita. Nuoret meduusat saavuttavat sukukypsyyden muutamassa viikossa (20 °C:ssa kehittyminen kestää 25–30 päivää, 22 °C:ssa 18–22 päivää).


title: Turritopsis nutricula

text: Normaalisti meduusat kuolevat lisäännyttyään. "Turritopsis nutricula" kykenee kuitenkin kääntämään kehityksensä meduusasta takaisin polyypiksi muuttamalla solutyyppiään transdifferentioinnilla. Näin se on biologisesti kuolematon, mutta voi toki muiden eläinten tavoin kuolla vahingoittumalla.


title: Alaskan ABC-saaret

text: Alaskan ABC-saaret on nimitys kolmelle saarelle kaakkoisen Alaskan Alexandersaaristossa. Saaret ovat Admiralty Island, Baranof Island ja Chichagof Island.


title: Alaskan ABC-saaret

text: Saaret ovat pääosin koskemattomia. Suurin osa saarista on suojeltu, eikä niillä asu paljoakaan ihmisiä, vaikka ne kuuluvat Yhdysvaltojen suurimpiin saariin.


title: Italian Grand Prix 2001

text: Italian Grand Prix 2001 oli Formula 1 -kauden 15. osakilpailu, joka ajettiin 16. syyskuuta 2001 Monzan radalla Italiassa. Kilpailun voitti Williamsilla ajanut Juan Pablo Montoya, jolle voitto oli hänen uransa ensimmäinen.


title: Paksunokkaviheltäjä

text: Paksunokkaviheltäjä ("Eulacestoma nigropectus") on Uudessa-Guineassa esiintyvä varpuslintu, joka on heimonsa ja sukunsa ainoa edustaja. Aikaisemmin laji on luokiteltu viheltäjien tai töyhtöviheltäjien heimoon. Lajin kuvaili ja nimesi Charles Walter De Vis vuonna 1894.


title: Paksunokkaviheltäjä

text: Linnun pituus on noin 14 senttimetriä. Sen höyhenpuku on pääosin oliivinruskea ja vahva, paksu nokka on musta. Koiras on alapuolelta ja siivistä musta ja sen poskella on suuri vaaleanpunainen läikkä. Naaras on oliivinvärinen.


title: Paksunokkaviheltäjä

text: Laji on kotoperäinen Uuden-Guinean saaren keskiosassa. Lajin esiintymisalue on kooltaan 20 000–50 000 neliökilometriä ja sen kanta on elinvoimainen.


title: Paksunokkaviheltäjä

text: Paksunokkaviheltäjän elinympäristöä ovat kosteat, sammaleiset vuoristometsät.


title: Paksunokkaviheltäjä

text: Lajin ravintoa ovat pääasiassa hyönteiset ja niiden toukat, joita se etsii vahvalla nokallaan puun kuoren alta.


title: Osattomien planeetta

text: Osattomien planeetta ("The Dispossessed: An Ambiguous Utopia") on Ursula K. Le Guinin vuonna 1974 julkaistu tieteisromaani. Kirja voitti Hugo-, Nebula- ja Locus-palkinnot vuonna 1975. Yhteiskunnalliset ja poliittiset kysymykset ovat merkittävä teema romaanissa. Suomennos ilmestyi vuonna 1979.


title: Osattomien planeetta

text: Kirjan tapahtumat sijoittuvat Urras- ja Anarres-nimisille toisiaan kiertäville planeetoille. Urras on Maan kaltainen planeetta, joka on poliittisesti jakaantunut kolmeen valtioon, jotka muistuttavat kylmän sodan aikaisia kapitalistista ja kommunistista blokkia sekä kehitysmaita. Anarres puolestaan on kuiva erämaaplaneetta, jolle Urrasin toisinajattelijat ovat perustaneet anarkistisen yhteiskunnan.


title: Charles Walter De Vis

text: Charles Walter De Vis (9. toukokuuta 1829 Birmingham – 30. huhtikuuta 1915 Brisbane) oli englantilainen eläin- ja lintutieteilijä. Hänen nimensä kirjoitettiin Devis vuoteen 1882 saakka.


title: Charles Walter De Vis

text: Devis oli alun perin kirkonmies, mutta varttuneemmalla iällä hän ryhtyi tieteentekijäksi, ensin Englannissa ja vuodesta 1870 alkaen Australiassa. Hänen päätyönsä käsitteli Queenslandin ja Etelä-Australian lintufossiileja. Hän myös kuvaili ja nimesi joukon uusia lintulajeja, kuten paksunokkaviheltäjän.


title: Charles Walter De Vis

text: Hän opiskeli Cambridgen yliopistossa ja valmistui vuonna 1884. Hän toimi Englannissa rehtorina ja museonhoitajana, kunnes muutti Australiaan vuonna 1870 ja asettui Rockhamptonin alueelle, jossa hän toimi paikallisen taidekoulun kirjastonhoitajana. De Vis oli erittäin tuottelias kirjoittaja, jonka eläintieteellisiä ja paleontologiaa käsitteleviä kirjoituksia julkaistiin satamäärin muun muassa "Queenslanderissa", "Journal of Anatomy and Physiologyssa", "Proceedings of the Linnean Society of New South Walesissa", "Memoirs of the Anthropological Society of Londonissa" sekä Queenslandin museon omissa julkaisuissa.


title: Charles Walter De Vis

text: Hänen ensimmäinen vaimonsa kuoli vuonna 1879. Hän avioitui toistamiseen 9. syyskuuta 1898 Wellingtonissa Uudessa-Seelannissa Katherine Elizabeth Lucklen (o.s. Coulson) kanssa.


title: Charles Walter De Vis

text: Hän oli perustamassa Royal Society of Queenslandia ja toimi seuran puheenjohtajana 1888–1889. Hän oli myös Royal Australasian Ornithologists Unionin perustajia ja ensimmäinen varapuheenjohtaja. Hän toimi Queenslandin museon hoitajana 1882–1905 ja museon ulkopuolisena konsulttina vuoteen 1912.


title: Länsi-Yhdysvaltain Grand Prix 1981

text: Länsi-Yhdysvaltain Grand Prix 1981 oli Formula 1 -sarjan osakilpailu, joka ajettiin 15. maaliskuuta 1981 Long Beachin katuradalla Yhdysvalloissa. Kilpailun voitti Williamsilla ajanut, hallitseva maailmanmestari, Alan Jones.


title: Nekhen

text: Nekhen eli Hierakonpolis oli muinainen kaupunki Egyptissä. Paikan nimi on nykyään arabiaksi Kom El-Ahmar. Se oli esidynastisen Ylä-Egyptin pääkaupunki ja Egyptin yhdistymisen jälkeisen thiniittikauden pääkaupunki. Tämä oli Horus-haukkajumalan kultin keskus.


title: Nekhen

text: Nekhenissä oli 1. dynastian alkaessa 5000 asukasta.


title: Sylvester Levay

text: Sylvester Levay (, alun perin Lévay Szilveszter, s. 16. maaliskuuta 1945 Subotica, Jugoslavia) on unkarilainen musikaalisäveltäjä. Hän on säveltänyt mm. Elisabeth- ja Rebecca-musikaalit. Levay on tehnyt musikaaleja myös muista historiallisesti merkittävistä henkilöistä, kuten Marie Antoinettesta. Levay kiertelee usein omien musikaaliensa tähtien kanssa säestämässä näitä esiintymisiä. Esimerkiksi hän säesti pianolla Elisabeth-musikaalin Japanin-kiertuetta.


title: Sylvester Levay

text: Tunnetuin Levayn musikaaleista on Elisabeth, joka kertoo Itävallan keisarinnan traagisen elämäntarinan.


title: Ride On

text: Ride On on suomalaisen kitaristi Albert Järvisen ensimmäinen sooloalbumi, joka julkaistiin vuonna 1974. Levystä ilmestyi remasteroitu CD-versio 31. lokakuuta 2007.


title: Miksi demokratia?

text: Miksi demokratia? on syksyllä 2007 toteutettu yksi television historian suurimmista asiaohjelmatapahtumista. Hanke käsittää 10 elokuvaa, jotka kaikki kysyivät omalla tavallaan "Miksi demokratia?" MySpace -verkkopalvelussa 7. lokakuuta 2007 käynnistyneessä projektissa on mukana 40 televisioyhtiötä, TV2:n Dokumenttiprojekti oli hankkeessa yksi aloitteentekijöistä.


title: Ari Lauanne

text: Ari Lauanne (s. 4. huhtikuuta 1966) on suomalainen vatsastapuhuja, joka on toiminut vatsastapuhumisen ammattilaisena vuodesta 1985 lähtien. Hän on myös veitsenheittäjä. Hänet valittiin Viihdeohjelmien Suomen mestariksi 2006.


title: Ari Lauanne

text: Vuonna 1991 Lauanne esiintyi televisio-ohjelmassaan "Langalla Jaska ja Ari" (Jaska oli Lauanteen nukke). Vuosina 2003 ja 2007 hän esiintyi "Huips"-ohjelmissa, ja vuonna 2004 hän esiintyi "Katso pois" ja "Suoraa huutoa!" -ohjelmissa. Vuonna 2007 Lauanne osallistui "Talent Suomi" -kilpailuun ja eteni semifinaaleihin. Samana vuonna hän osallistui myös "Ennätystehtaaseen" ja teki uuden lautasten ruoskimisennätyksen Suomessa: hän sivalsi halki 23 ilmaan heitettyä pahvilautasta 60 sekunnissa. Lauanne oli tunnistettavana yhtenä Tuntemattomana tammikuussa 2008 MTV3:lla esitetyssä "Tuntemattomat"-ohjelman jaksossa.


title: Ari Lauanne

text:
Vuonna 2009 Lauanne teki uuden aluevaltauksen veitsenheittäjänä ohjelmassa "Suomen Las Vegas".
Varsinaisesti Lauanteen vakavampi perehtyminen lajiin oli alkanut kymmenisen vuotta aiemmin saman ohjelmatuottajan "Älä katso" -ohjelmassa. Tuolloin nähtiin ohjelman juontaja Teemu Virtanen seinällä pelkäämässä. Tästä ohjelmasta lähtien Lauanne ryhtyi kehittämään veitsiohjelmaansa ja vuonna 2007 ohjelmassa "Einstein" nähtiin osia uudesta ohjelmasta ensiesityksenä. Sittemmin Lauanne ryhtyi kehittämään omia Villin Lännen harrastuksiaan tuotteiksi niin, että yhteistyökumppaneidensa kanssa syntyi Wild West Show, jossa nähdään veitsenheittoshown lisäksi myös muun muassa Lauanteen Villin Lännen ruoskien ja revolverien showtaituruutta.


title: Ingrid Luterkort

text: Carloa Ingrid Margareta Segerstedt Luterkort, o.s. "Eklundh" (28. kesäkuuta 1910 Lund – 3. elokuuta 2011) oli ruotsalainen näyttelijä.


title: Ingrid Luterkort

text: Luterkort opiskeli Dramatenin näyttelijäkoulussa, jossa hänen opiskelutovereitaan olivat muiden muassa Ingrid Bergman, Gunnar Björnstrand, Irma Christenson ja Signe Hasso. Hän teki näyttelijändebyyttinsä Tukholman Kuninkaallisessa draamateatterissa vuonna 1933.


title: Ingrid Luterkort

text: Luterkortin ura jatkui 1930-luvulta aina 2000-luvulle saakka; hänen elokuviensa joukkoon lukeutuvat "Hallatunturin lapset" (1945) ja "Luokkakokous" (2002).


title: Ingrid Luterkort

text: Luterkort oli vuosina 1935–1952 naimisissa Einar Luterkortin ja vuosina 1952–1986 Bengt Segerstedtin kanssa. Hän vietti 90-vuotispäiväänsä vuonna 2000, ja häneltä on ilmestynyt teatterihistoriaa käsittelevä kirja "Om igen, herr Molander!" (1998). Luterkort kuoli 101-vuotiaana heinäkuussa 2011.


Valtava jänis – Gommin ja Pommin kaikki seikkailut on M. A. Nummisen ja Pedro Hietasen esittämän Gommi ja Pommi -laulajakaksikon vuonna 2002 julkaistu kokoelma-albumi.


title: Valtava jänis – Gommin ja Pommin kaikki seikkailut

text: Kokoelma koostuu albumien "Kamelilaulu" (1988), "Ollaan eläimiä" (1991), "Gommin ja Pommin metsäkarnevaali" (1995) sekä "Suosituimmat lastenlaulut" (1985) kappaleista. "Suosituimmat lastenlaulut" -albumi ei ole alun perin Gommi ja Pommi -julkaisu, sillä siihen aikaan Gommia ja Pommia ei ollut vielä keksitty ja albumin laulut ovat uusia sovituksia Nummisen vanhoista lastenlauluista. Kappaleet 16–17 (CD 1) ja 20–23 (CD 2) ovat ennen julkaisemattomia kappaleita.


title: Kartiohuhtasieni

text: Kartiohuhtasieni ("Morchella elata" syn. "M. conica") on korvasienen kaltainen maljasienten heimoon kuuluva ruokasieni, jonka itiöemät kasvavat keväällä. Lajin taksonominen status on epäselvä, sillä jotkut sienitutkijat erottavat myös paksuhuhtasienen ("Morchella conica") omaksi lajikseen.


title: Kartiohuhtasieni

text: Kartiohuhtasienellä on nimensä mukaisesti kartiomainen ja terävälatvainen lakki, joka on 2–5 cm leveä ja 3–10 cm korkea. Väriltään lakki on kellan-, oliivin-, harmaan- tai mustanruskea. Lakin pinta on säännöllisen harjuinen ja lokeroinen. Lokerot ovat nuorena soikeita, myöhemmin pitkänomaisia ja poikkiharjuisia. Lakki on kasvanut alareunasta kiinni jalkaan. Sienen sileä, kerman- tai harmaanvaalea jalka on 3–15 cm pitkä, 1,5–4 cm paksu ja lakkia kapeampi. Koko sieni on ontto. Kartiohuhtasienen miedontuoksuinen, valkoinen malto on haurasta kuten korvasienellä ja sen maku on miellyttävä. Itiöpöly on kellertävänvalkoista.


title: Kartiohuhtasieni

text: Kartiohuhtasienen kanssa samankaltainen laji on muun muassa pallohuhtasieni ("Morchella esculenta"), joka on kartiohuhtasientä harvinaisempi. Myös pallohuhtasieni on erinomainen ruokasieni. Muita keväisiä sienilajeja, jotka muistuttavat kartiohuhtasientä ovat esimerkiksi poimukellomörsky ("Ptychoverpa bohemica") ja raakana tappavan myrkyllinen korvasieni ("Gyromitra esculenta"). Korvasienen erottaa huhtasienestä siten, että korvasienen lakki ei ole kartiomainen vaan pyöreämpi ja muistuttaa tippaleipää tai aivoja.


title: Kartiohuhtasieni

text: Kartiohuhtasieni kasvaa touko–kesäkuussa melko yleisenä koko Suomessa lukuun ottamatta pohjoisinta Suomea. Sen tyypillisimmät kasvupaikat ovat puun kuorikasat, paloalueet, lehdot, kulotetut metsät ja rehevät pihamaat. Laji on kalkinsuosija.


title: Kartiohuhtasieni

text: Huhtasienet ovat herkullisia ruokasieniä. Toisin kuin toinen keväinen maljasienilaji korvasieni, huhtasieni ei ole lainkaan myrkyllinen eikä se siten vaadi esikäsittelyä. Huhtasieniä voidaan säilöä esimerkiksi kuivaamalla tai pakastamalla.


title: Ellen Tarry

text: Ellen Tarry (26. syyskuuta 1906 – 23. syyskuuta 2008) oli monipuolinen afroamerikkalainen kirjailija ja ihmisoikeusaktivisti. Hän syntyi Birminghamissa, Alabamassa, ja on julkaissut esimerkiksi lastenkirjallisuutta ja elämäkertoja.


title: Ellen Tarry

text: Tarry lähti New Yorkiin vuonna 1929 ja tutustui muiden muassa Langston Hughesiin, Claude McKayhin ja Countee Culleniin. Neljän 1940-luvulla julkaistun kuvakirjansa jälkeen häneltä ilmestyi omaelämäkerta "The Third Door: The Autobiography of an American Negro Woman" (1955).


title: Ellen Tarry

text: Tarry oli uskovainen katolinen, ja oli mukana perustamassa Friendship House -järjestöä. Hänen tunnetuimpia teoksiaan on Pierre Toussaint'n vaiheita käsittelevä "The Other Toussaint: A Post-Revolutionary Black". Hän vietti satavuotispäiväänsä syyskuussa 2006.


title: Hämeenlinnan kaupunginorkesteri

text: Hämeenlinnan kaupunginorkesteri on perustettu vuonna 1934, ja ensimmäisen konserttinsa orkesteri piti uudenvuodenpäivänä 1935. Sotien aiheuttamaa katkosta lukuun ottamatta orkesteri on toiminut aina nykypäiviin saakka.


title: Hämeenlinnan kaupunginorkesteri

text: Alkuvuosien salonkiorkesterista kehittyi sotien jälkeen kokoonpanoltaan varsinainen sinfoniaorkesteri. Orkesteria ylläpitää Hämeenlinnan orkesteriyhdistys ry, ja orkesterin muodostavat joukko vakinaisia paikallisia soittajia, vierailijoita sekä muusikon ammattiin opiskelevia nuoria muusikoita. Näin orkesterin keski-ikä on melko alhainen.


title: Hämeenlinnan kaupunginorkesteri

text: Orkesterin perusti Artturi Kaarento, joka toimi myös orkesterin ensimmäisenä kapellimestarina. Muita kapellimestareita ovat olleet Tauno Marttinen, Arvo Uro, Paavo Merisalo, Hannu Vesioja, Tuomas Rousi ja Huba Hollókői. Nykyisin lähinnä jousiorkesterina toimivan kaupunginorkesterin johtaja on intendentti Markku Jokinen.


title: Hämeenlinnan kaupunginorkesteri

text: Hämeenlinnassa kaupunginorkesterilla on useita konserttipaikkoja: Palokunnantalo lisäksi esiintymistiloina ovat olleet Hämeenlinnan kirkko, Raatihuone, Vanajan kirkko ja Verkatehdas.


title: Hämeenlinnan kaupunginorkesteri

text: Keväällä 2015 Hämeenlinnan kaupunginorkesterin historia oli uhkaavasti päättymässä, kun kaupungin tuen määrään oli ehdotettu huomattavaa leikkausta. Tämä päätös kuitenkin kumoutui ja Hämeenlinnan kaupunginorkesterin toiminta jatkuu.


title: Cahal Brendan Daly

text: Cahal Brendan Daly (1. lokakuuta 1917 – 31. joulukuuta 2009) oli irlantilainen katolinen kirkonmies. Hän toimi Armaghin arkkipiispana ja samalla Irlannin korkeimpana piispana vuosina 1990–1996. Hänestä tuli kardinaali vuonna 1991, mutta hän oli liian iäkäs voidakseen osallistua uuden paavin valintaan keväällä 2005.


title: Cahal Brendan Daly

text: Daly syntyi Loughguilen kylässä Pohjois-Irlannissa ja sai pappisvihkimyksensä 22. kesäkuuta 1941. Häntä arvosteltiin aikanaan laajamittaisesta pedofiliasta syytetyn irlantilaispappi Brendan Smythin tapauksen välinpitämättömäksi koetusta käsittelystä.


title: Cahal Brendan Daly

text: Daly vetäytyi arkkipiispanvirasta 79 vuotta täytettyään (1996), jolloin häntä seurasi Seán Brady. Hän kuoli 92-vuotiaana.


title: Komplementti (kielitiede)

text: Komplementilla tarkoitetaan kieltä analysoitaessa pääsanansa pakollista määritettä. Termi nousee esiin syntaksin yhteydessä tutkittaessa lauseiden rakentumista sekä sanajärjestystä. Tyypillisiä komplementteja ovat verbien objektit, ja verbien argumenttirakenteeseen kuuluvat adverbiaalit.


title: Komplementti (kielitiede)

text: Eri kielissä määritteet saattavat olla lauseessa missä tahansa, ja niiden analysointi on pitkäli synnynnäisen kielenpuhujan ymmärryksen ja syntaktisten sääntöjen varassa. Yleisimmin määrite kuitenkin on pääsanansa läheisyydessä. Esimerkiksi nykysuomessa objekti on tapana mainita verbin jälkeen ja subjekti ennen verbiä, esimerkiksi ”John löi Marya”, mutta muun muassa japanin kielessä vastaava ilmaus olisi ”John-ga Mary-o butta” (”John Marya löi”).


title: Kazys Bradūnas

text: Kazys Bradūnas (11. helmikuuta 1917 – 9. helmikuuta 2009) oli liettualainen runoilija.


title: Kazys Bradūnas

text: Bradūnas valmistui Vilnan yliopistosta, jossa hän opiskeli liettuan kieltä ja liettualaista kirjallisuutta. Hän vietti toisen maailmansodan jälkeiset vuodet evakkoleirillä Saksassa ja muutti vuonna 1944 Yhdysvaltoihin.


title: Kazys Bradūnas

text: Bradūnas asui Baltimoressa ja Chicagossa ennen paluutaan synnyinmaahansa pitkästä aikaa vuonna 1995. Hän asui siitä lähtien Vilnassa.


title: Kazys Bradūnas

text: Bradūnas loi huomattavan työuran Yhdysvaltain-vuosinaan. Hän toimitti liettuankielistä "Draugas"-lehteä ja oli mukana perustamassa Žemė-nimistä kirjallista liikettä. Liettuan kulttuuriministeriö myönsi hänelle vuonna 1993 Kansallispalkinnon.


title: Kazys Bradūnas

text: Runokokoelmiensa ohella Bradūnas julkaisi muun muassa oopperalibreton.


title: Baranofinsaari

text: Baranofinsaari (, joskus myös Baranov Island tai Sitka Island) on saari Alexanderin saaristossa Kaakkois-Alaskassa. Saaren alkuperäisasukkaat tlingitit kutsuvat saarta nimellä Sheet’-ká X'áat'l. Pinta-ala on 1 584,36 km². Baranofinsaaren asukasluku oli vuoden 2000 väestönlaskennassa 8 532.


title: Baranofinsaari

text: Baranofinsaari on Alaskan kahdeksanneksi suurin saari ja koko Yhdysvaltain yhdeksänneksi suurin. Se on Alexanderin saariston vuoristoisin saari. Maailman saarista Baranofinsaari on 135. suurin. Saaren suurin kaupunki on yli 8 000 asukkaan Sitka, joka kattaa suurimman osa saaresta. Muita asutuskeskuksia ovat Port Alexander, Baranof Warm Springs, Port Armstrong ja Port Walker. Saarella on myös aavekaupunki Goddard.


title: Baranofinsaari

text: Ensimmäisen länsimaisen asutuskeskuksen perusti saarelle 1799 Aleksander Baranov, Venäläis-amerikkalaisen kauppakomppanian johtaja ja ensimmäinen kuvernööri. Alexanderin saaristo ja Baranofinsaari ovat saaneet nimensä hänen mukaansa. Baranof Island oli venäläisten hallinnollinen ja turkiskaupan keskus Alaskassa 1804–1867. 1900-luvun vaihteessa saarella oli pienimuotoista kaivosteollisuutta, joka keskittyi etenkin Sitkan ympärille saaren pohjoisosiin. Ruoanjalostus, valaanpyynti ja kettutarhat olivat yleisimmät elinkeinot. Ne kuitenkin loppuivat toiseen maailmansotaan mennessä. Vielä tänäänkin saarella on nähtävissä todisteita näistä elinkeinoista. Nykyään tärkeimmät elinkeinot ovat kalastus, kalastustuotteiden jalostus ja turismi. Saari on tunnettu karhuistaan ja sitkan hirvestä.


title: Kotkan nuorisovaltuusto

text: Kotkan nuorisovaltuusto toimii Kotkassa. Sen tehtävä on edistää nuorten osallistumis–, vaikuttamis– ja toimintamahdollisuuksia Kotkassa, toimia nuorten vaikuttamiskanavana nuoria koskevissa asioissa, tuoda nuorten näkökulmaa esille tekemällä esityksiä, aloitteita ja lausuntoja kaupungin eri toimielimille sekä järjestää nuorisotapahtumia.


title: Kotkan nuorisovaltuusto

text: "Toiminta:"


title: Kotkan nuorisovaltuusto

text: Nuorisovaltuusto, eli "NuVa" toimii aktiivisessa vuorovaikutuksessa nuorten ja nuorisotyötä tekevien kanssa. Nuorisovaltuusto valitsee edustajansa eri lautakuntiin, joissa edustajalla on läsnäolo- ja puheoikeus. Lisäksi Nuorisovaltuusto valitsee kaksi edustajaa kaupunginvaltuustoon, jossa NuVan jäsenillä on puhe- ja läsnäolo-oikeus. Nuorisovaltuustossa on 21 jäsentä ja kolme varajäsentä. Jäsenet ovat iältään 14–21-vuotiaita.


title: Kotkan nuorisovaltuusto

text: Kotkan nuorisovaltuusto kokoontuu muodollisiin kokouksiin yleensä kerran kuukaudessa. Tarvittaessa NuVa muodostaa erilaisia suunnittelu ja vastuu ryhmiä, jotka kokoontuvat itsenäisesti omalla aikataulullaan ja esittelevät suunnitelmiaan ja työnsä tuloksia varsinaisissa muodollisissa kokouksissa.


title: Kotkan nuorisovaltuusto

text: Nuorisovaltuutetut osallistuvat myös erilaisiin paikallisiin ja kansallisiin tilaisuuksiin sekä edustavat Kotkalaista nuorisoa ja nuorisovaltuustoa kansainvälisissä tapahtumissa.


title: Kotkan nuorisovaltuusto

text: "Näkyvyys:"


title: Kotkan nuorisovaltuusto

text: Kotkan nuorisovaltuustolla on omat facebook- ja instagram tilit. Näillä sosiaalisen median kanavilla NuVa kertoo omasta ajankohtaista toiminnastaan ja Kotkan alueen tapahtumista.


title: Kotkan nuorisovaltuusto

text: Kotkan nuorisovaltuusto näkyy myös ajoittain Kymensanomissa ja muissa paikallisissa tiedotusvälineissä, sekä Kotkan kaupunginvaltuuston kokouksissa, jotka yleensä kuvataan ja julkaistaan Kotkan kaupungin youtube -sivuille.


title: Kotkan nuorisovaltuusto

text: "Kausi ja vaalit:"


title: Kotkan nuorisovaltuusto

text: Nuorisovaltuusto toimii kahden kalenterivuoden pituisina kausina. Kauden loputtua perustetaan aina uusi NuVa uutta kautta varten. Kauden loppu puolella NuVaan on mahdollista hakea, joko kirjallisesti tai nykyään myös netin välityksellä. Hyväksyttävän hakijan tulee olla 14-21 -vuotias Kotkan kaupungin asukas. Jos hakijoita on enemmän, kuin 21 järjestetään vaalit. Vaaleissa kouluilla ja nuorisotaloilla Kotkalaisella nuorisolla on mahdollisuus äänestää ja valita nuorisovaltuutetut. 21 eniten ääniä saanutta ehdokasta valitaan ja loput voivat mahdollisesti päästä varajäseniksi, riippuen hakijoiden määrästä ja NuVan toiminnasta.


title: Kotkan nuorisovaltuusto

text: "Tapahtumat:"


title: Kotkan nuorisovaltuusto

text: Kotkan nuorisovaltuuston tunnetuimpia tapahtumia ovat Kotkan kaupungintalon valtaus ja itsenäisyyspäivän gaala. Syksyisin nuorisovaltuusto "valtaa" kaupungintalon yhdeksi päiväksi, paikalla on aiempina vuosina ollut erilaisia järjestöjä ja toimintaa. Kaupungintalolle on tällöin kutsuttu peruskouluista, lukioista ja ammattikouluista väkeä paikalle. NuVan itsenäisyyspäivän gaala on taas muodollinen juhlatilaisuus itsenäisyyspäivinä. Nuorisovaltuusto lähettää muodollisia kutsuja erilaisille järjestöille, yhteistyökumppaneille ja oppilaskunnille. Kutsun haltija saa tuoda tapahtumaan myös yhden seuralaisen. Itsenäisyys gaala on muodollinen ja suljettu tapahtuma, jossa on tarjolla ruokaa, viihdyttävää ohjelmaa ja musiikkia.


title: Kotkan nuorisovaltuusto

text: Kotkan nuorisovaltuusto on myös järjestänyt muita yksittäisiä tapahtumia vuosien mittaan liittyen esim. 2017 kuntavaaleihin nuorten vaaliehdokkaiden vaalipaneelin, 2017 Kotkan kaupunginjohtajan ehdokkaiden haastattelu, nuorten ja päättäjien tapaaminen liittyen lukiokoulutukseen ja joukkoliikenteeseen 2016.


title: Pääsana

text: Pääsanaksi kutsutaan kielitieteessä sanaa, johon määritteet viittaavat. Lauseiden pääsanat saadaan esiin muun muassa konstituenttianalyysin avulla. Pääsanan synonyyminä on aiemmin ollut edussana, mutta näiden välille on myöhemmin pyritty tekemään eroa siten, että edussana on lausekkeen ydin, joka voi edustaa kokonaisuutta yksinkin, pääsana taas sana, josta jokin toinen sana, esimerkiksi määrite, tai lauseke riippuu.


title: TV-resistori

text: TV-resistori oli turkulainen naivistista indie poppia soittava yhtye, joka on perustettu Naantalissa vuonna 1996. Yhtye julkaisi ensimmäisen EP-levynsä vuonna 2001 ja pitkäsoiton 2004. Vuonna 2011 yhtye ilmoitti jäävänsä tauolle.


title: Sekvensointi

text: Sekvensointi on menetelmä nukleiinihapon nukleotidijärjestyksen ja myös polypeptidin aminohappojärjestyksen selvittämiseksi.


title: Sekvensointi

text: Kaikki DNA:n sekvensointimenetelmät pohjautuvat eripituisten DNA-fragmenttien muodostumiseen. Ensimmäiset sekvensointimenetelmät olivat 1970-luvulla kehitetyt "Maxam-Gilbertin menetelmä" ja "Sangerin menetelmä", joista jälkimmäinen on yleisin menetelmä vielä 2000-luvullakin.


title: Sekvensointi

text: Maxam-Gilbertin sekvensointimenetelmä perustuu tiettyjen kemikaalien reagoimiseen tiettyjen emästen kanssa. DNA laitetaan tällöin neljään eri kemikaalia (DMS, metaanihappo, hydratsiini, NaCl + hydratsiini) sisältävään koeputkeen. DNA pilkkoutuu tällöin vain tiettyjen emästen kohdalta. Pilkkoutumisen määrää voidaan säätää kemikaalipitoisuuksilla ja reaktioajoilla. Maxam-Gilbertin menetelmä on työläs ja siinä käytetään myrkyllisiä kemikaaleja. Sitä käytetään yleensä vain jos Sangerin menetelmä ei sovellu.


title: Sekvensointi

text: Sangerin menetelmä on yleisin sekvensointimenetelmä. Se edellyttää DNA:n avaamista yksijuosteiseksi. Avaamiseen käytetään usein polymeraasiketjureaktiota (PCR). PCR:n ja Sangerin menetelmän yhdistelmää kutsutaan sykliseksi sekvensoinniksi.


title: Sekvensointi

text: Kun DNA-pätkät on aukaistu yksijuosteisiksi, niihin liitetään radioaktiivisesti tai fluoresoivasti merkityt alukkeet. Alukkeen sisältävät pätkät jaetaan neljään eri koeputkeen. Koeputkissa on DNA:ta monistavaa polymeraasientsyymiä, tavallisia nukleotideja (A, G, T, C) ja kussakin yhden tyyppisiä muunneltuja nukleotideja, dideoksinukleotideja. Muunnellut nukleotidit pysäyttävät DNA:n kahdentumisen. Tällöin kussakin koeputkessa synteesi katkeaa tietyn (muunnellun) nukleotidin kohdalta (A,G,T tai C) sen mukaan, mitä muunneltuja nukleotideja koeputki sisältää. Vaikka koeputki sisältäisikin tietyn nukleotidityypin muunneltuja nukleotideja, siihen voi liittyä myös normaali nukleotidi. Se mahdollistaa eripituisten sekvenssien syntymisen. Eripituiset sekvenssit erotellaan geelielektroforeesilla ja niiden perusteella muodostetaan käsitys sekvenssin emäsjärjestyksestä.


title: M/S Mimer

text: M/S Mimer () on ahvenanmaalaiseen Godby Shipping -ryhmään kuuluvan Minicarriers Ab:n omistukseen rekisteröity ro-ro-rahtialus. Se on rakennettu vuonna 1990 J.J. Sietaksen telakalla Hampurissa, Saksassa. Kuollutta painoa aluksella on 4 491 tonnia ja jääluokitus on 1A eli alus pystyy useimmissa jääolosuhteissa kulkemaan yksin. "Mimer" on rekisteröity Suomen lipun alle ja sen kotisatama on Brändö. Nykyisin laiva on aikarahdattu UPM-Kymmenen liikenteeseen, reitille Rauma–Hamina–Rouen. Lastina alus kuljettaa yleensä paperituotteita, kappaletavaraa ja roro-yksiköitä.


title: M/S Mimer

text: Mimerin sisaralus on M/S Midas.


title: M/S Mimer

text: 16. helmikuuta 1990 vastavalmistunut alus luovutettiin ahvenanmaalaisen Minicarriers Ab:n omistukseen, joka rekisteröi aluksen Suomen lipun alle. Kotisatamaksi tuli Ahvenanmaalla sijaitseva Brändö. Tuolloin aluksen nimi oli "Bore Star". 26. helmikuuta alus aikarahdattiin Bore Linen liikenteeseen, reitille Helsinki–Kotka–Terneuzen–Rotterdam–Chatham. Vuonna 1992 Bore Star aikarahdattiin Finncarriersin liikenteeseen, linjalle Rauma–Rostock–Lyypekki.


title: M/S Mimer

text: Vuonna 1993 rahtaussopimus päättyi ja alus sai nykyisen "Mimer" -nimensä. Tämän jälkeen uudelleenkastettu Mimer aikarahdattiin Transfennican liikenteeseen, Suomen ja Länsi-Euroopan välille. Lokakuussa 1995 alus siirtyi Hangon ja Lyypekin väliseen liikenteeseen. Marraskuussa 1996 Mimer aloitti liikennöinnin linjalla Suomi–Britannia–Ranska. Jo joulukuussa reitti vaihtui jälleen; Hanko–Lyypekki. Helmikuun alussa 1997 Mimer siirtyi Lyypekin ja Rauman välille ja jälleen syyskuussa 1997 Suomen ja Britannian välille.


title: M/S Mimer

text: Alus liikennöi kesästä 2015 lähtien sisaraluksensa Midaksen tapaan Karibian merellä. Se on rahdattu ranskalaisella CMA CGM:lle sekä amerikkalaiselle Marinex Cargo Linelle Karibian linjaliikenteeseen.


title: M/S Mimer

text: Godby Shipping Ab


title: Liana Isakadze

text: Liana Aleksandrovna Isakadze (, ; s. 2. elokuuta 1946 Tbilisi, Gruusian SNT, Neuvostoliitto) on georgialainen viulutaiteilija, ja hän on voittanut Jean Sibelius -viulukilpailun ensimmäisen palkinnon. Voittamisen aikoihin vuonna 1970 hän edusti Neuvostoliittoa.


title: Liana Isakadze

text: Isakadze alkoi soittaa pianoa ja säveltää kolmivuotiaana. Seitsemänvuotiaana hän ryhtyi soittamaan viulua ja opiskeli vuoteen 1963 saakka kotikaupunkinsa Tbilisin keskusmusiikkikoulussa. Sen käytyään hän muutti Moskovaan, jossa hän sai opetusta David Oistrahin oppilaana Moskovan konservatoriossa ja toimi myöhemmin myös opettajansa assistenttina.


title: Liana Isakadze

text: Isakadzen kansainvälinen ora alkoi varsinaisesti, kun hän vuonna 1965 voitti Pariisissa pidetyn Jacques Thibaud -kilpailun. Vuonna 1970 hän jakoi ensimmäisen palkinnon maanmiehensä Pavel Koganin kanssa Jean Sibelius -viulukilpailussa, joka pidettiin Helsingissä. Samana vuonna hän saavutti kolmannen sijan Moskovassa järjestetyssä Tšaikovski-viulukilpailussa. Liana Isakadze on sittemmin kuulunut Jean Sibelius -viulukilpailun tuomaristoon.


title: Liana Isakadze

text: Vuonna 1992 Liana Isakadze perusti David Oistrah -akatemian Ingolstadtiin Saksaan. Perustamansa akatemian johtamisesta hän luopui vuonna 1997. Vuonna 2003 hän perusti Kansainvälisen Liana Isakadze -viulukilpailun Pietariin, mutta vuoden 2007 kilpailu peruutettiin.


title: Liana Isakadze

text: Hän on tehnyt on yli 500 äänitystä levymerkeille Melodija ja Orpheo sekä Moskovan ja Saksan radioille.


title: Gunvor Sandkvist

text: Gunvor Snöfrid Sandkvist (oik. Lampenius; 4. marraskuuta 1923 Helsinki – 18. helmikuuta 2014 Helsinki) oli suomalainen näyttelijä. Hän tuli tunnetuksi erityisesti Helsingin ruotsinkielisten näyttämöiden tragediennena. Hänen vanhempansa olivat Harald ja Alva Sandqvist. Sandkvist oli aviossa Börje Lampeniuksen kanssa vuodesta 1951 vuoteen 1970, jolloin he erosivat. Sandkvistilla oli kaksi lasta: Lili Charlotte (1955) ja Bo Harald (1962).


title: Gunvor Sandkvist

text:
Suomenruotsalainen Sandkvist oli kiinnitettynä Ruotsalaiseen teatteriin 1946–1970 ja edelleen vuodesta 1972 lähtien. Lilla teaternissa hän näytteli 1971–1972. Hänen maineikkaisiin töihinsä kuuluvat muun muassa nimiosa näytelmässä "Euridike", Ofelia "Hamletissa" ja Lady Macbeth "Macbethissä". Huomattavia taiteellisia saavutuksia ovat niin ikään roolit näytelmissä "Fröken Julie", "Maria Stuart" ja "Kameliadamen". Sandkvist näytteli myös Muumi-näytelmissä. Hänen elokuvatöistään merkittävimpiä on eroottisesti latautunut naispääosa Matti Kassilan "Sinisessä viikossa".
Sandkvistille myönnettiin Pro Finlandia -mitali vuonna 1988. Hän harrasti muun muassa öljymaalausta.


title: Gunvor Sandkvist

text: Sandkvist kuoli 90-vuotiaana pitkäaikaiseen sairauteen. Hän sairasti Alzheimerin tautia ja asui viimeiset vuotensa Folkhälsanin vanhainkodissa Helsingissä.


title: Aikuiskoulutustuki

text: Aikuiskoulutustukea haetaan Koulutusrahastosta. Tukea voi saada omaehtoiseen ammatilliseen koulutukseen osallistuva aikuinen, joka jää opintovapaalle työ- tai virkasuhteesta. Myös yrittäjä voi saada tukea opintoihin. Opintovapaasta sovitaan oman työnantajan kanssa.


title: Aikuiskoulutustuki

text: Aikuiskoulutustuen saamisen edellytyksenä on opiskelupaikan lisäksi yhteensä vähintään 8 vuoden työkokemus. Lisäksi henkilön tulee olla ollut nykyisen työnantajan palveluksessa tai toiminut YEL- tai MYEL-vakuutettuna yrittäjänä vähintään vuoden tukikauden alkamiseen mennessä. Yhtäjaksoisen opintovapaan keston on oltava vähintään 2 kuukautta. Jos tukea haetaan lyhyempiin opintojaksoihin, niiden on yhdessä kestettävä vähintään 43 päivää, ja tukea haetaan soviteltuna takautuvasti kalenterikuukausittain.


title: Aikuiskoulutustuki

text: Aikuiskoulutustuen kaikkien saamisehtojen tulee täyttyä, jotta tukea voidaan maksaa.


title: Aikuiskoulutustuki

text: Tukea maksetaan enintään 15 kuukauden ajalta työuran aikana. Tuen voi hakea yhdessä tai useammassa jaksossa. Palkansaajan aikuiskoulutustuki on ansiosidonnainen etuus, joka koostuu perusosasta ja palkkatulojen perusteella määräytyvästä ansio-osasta. Yrittäjän aikuiskoulutustuki on aina aikuiskoulutustuen perusosan suuruinen.


title: Aikuiskoulutustuki

text: Palkansaajan tukea voi hakea joko täysimääräisenä tai soviteltuna tukena. Täysimääräistä tukea saava voi ansaita tukiaikana muuta ansiotuloa sivutulona enintään 250 euroa bruttona kuukaudessa. Jos tuloa on enemmän, tuki haetaan kuukausittain jälkikäteen soviteltuna aikuiskoulutustukena.


title: Aikuiskoulutustuki

text: Tukea myönnetään tutkintoon tai tutkinnon osan suorittamiseen johtavaan opiskeluun sekä ammatilliseen lisä- ja täydennyskoulutukseen julkisen viranomaisen alaisessa oppilaitoksessa. Oppilaitoksen tulee toimia Suomessa. Opintojen tulee tukiaikana olla päätoimisia.


title: Aikuiskoulutustuki

text: Vuonna 2017 aikuiskoulutustukea maksettiin 24 356 henkilölle yhteensä 188,3 miljoonaa euroa .


title: Georgian vuoden 1978 mielenosoitukset

text: Mielenosoitukset 14. huhtikuuta 1978 Tbilisissä (), Gruusian SNT:n eli nykyisen Georgian pääkaupungissa, johtuivat kommunistisen puolueen virkamiesten yrityksestä muuttaa georgian kielen perustuslaillista asemaa. Sen jälkeen kun uusi Neuvostoliiton perustuslaki oli hyväksytty lokakuussa 1977, Gruusian SNT:n korkein neuvosto otti käsittelyyn perustuslain luonnoksen. Luonnoksessa, vuoden 1936 perustuslaista poiketen, georgia ei enää ollut maan virallinen kieli. Tätä seurasi sarja sisäisiä ja ulkoisia protesteja, jotka olivat johtamaisillaan lähes varmaan yhteenottoon useiden tuhansien mielenosoittajien ja neuvostohallituksen välillä. Georgian kommunistisen puolueen sihteeri Eduard Ševardnadze kuitenkin neuvotteli keskusviranomaisten kanssa Moskovassa ja onnistui saamaan luvan säilyttää georgian kielen aikaisempi asema.


title: Georgian vuoden 1978 mielenosoitukset

text: Neuvostoliitossa harvinainen myöntyminen valtion politiikkaa vastaan kohdistettuun avoimeen mielenilmaukseen rauhoitti vihaisia kansalaisia Tbilisissä, mutta loi jännitteitä Abhasian ASNT:ssä eli Abhasiassa, autonomisessa tasavallassa Luoteis-Georgiassa. Abhaasien kommunistinen eliitti protestoi, heidän mielestään, antautumista georgialaiselle nationalismille ja vaati autonomiansa siirtämistä Georgialta Venäjän SFNT:lle. Pyyntö hylättiin, mutta keskushallinto antoi Abhasialle useita poliittisia, kulttuurisia ja taloudellisia myönnytyksiä. Vuodesta 1990 lähtien huhtikuun 14. päivää on Georgiassa vietetty georgian kielen päivänä.


title: Georgian vuoden 1978 mielenosoitukset

text: 1970-luvun lopulla Georgian kansallisliike, joka vaati Georgian kansallisen kulttuurin elvyttämistä eikä radikaaleimmassa muodossaan nähnyt vaihtoehtoa Georgian itsenäistymiselle Neuvostoliitosta, oli jälleen nousussa. Se oli harvinainen esimerkki itsenäisyyttä kannattavasta toisinajattelijaliikkeestä tuon ajan Neuvostoliitossa. Georgialaisen opposition älymystö halusi välttää konfliktia maan ei-georgialaisten vähemmistöjen kanssa, sillä riidat haittaisivat maan oletettua tietä itsenäistymiseen. Samasta syystä älymystö loi siteitä ajan venäläisiin toisinajattelijoihin, kuten Andrei Saharoviin. Silti liikkeellä oli selkeä venäläisvastainen painotus. Liike pelästytti myös joitakin vähemmistöjä, erityisesti Abhasiassa, jossa georgialais- ja abhaasiyhteisöjen välillä oli jatkuva etninen epäsopu.


title: Georgian vuoden 1978 mielenosoitukset

text: Vuoden 1977 alussa KGB onnistui tukahduttamaan suurimman osan venäläisistä toisinajattelijaryhmistä ja se siirtyi Georgiaan, jossa georgialaiset oppositiojohtajat Merab Kostava ja Zviad Gamsakhurdia pidätettiin huhtikuussa. Tämä ei kuitenkaan onnistunut vaimentamaan liikettä. Uudet ja vaikutusvaltaiset toisinajattelijat, kuten Tamar Tškheidze, Avtandil Imnadze, myöhemmin Giorgi Tšanturia ja Irakli Tsereteli ryhtyivät tukemaan vankilaan suljettuja johtajia, ja useita maanalaisia julkaisuja (samizdat) perustettiin. Tähän aikaan Georgiasta tuli neuvostotasavalta, jossa kaikkein suurin osuus väestöstä oli saanut korkeakoulutusta koko Neuvostoliitossa. Kasvava määrä opiskelijoita – erityisesti maaseudun koulutetut nuoret, joilla ei ollut juurikaan yhteyttä kommunistiseen puolueeseen ja nomenklaturaan – muodosti hedelmällisen maaperän neuvostovastaisuudelle.


title: Georgian vuoden 1978 mielenosoitukset

text: Transkaukasian alueen kolme neuvostotasavaltaa – Georgia, Armenia ja Azerbaidžan – olivat ainoat Neuvostoliiton tasavallat, joissa nimikansan kielellä oli valtionkielen asema. Kun vuoden 1978 alussa tuli ajankohtaiseksi ottaa myös neuvostotasavalloissa käyttöön uudet perustuslait, koko Neuvostoliiton vuoden 1977 perustuslakiin pohjautuen, neuvostoviranomaiset yrittivät poistaa kielianomalian Transkaukasian kolmelta tasavallalta. Uudessa pykälässä tasavaltojen kielille olisi annettu tasavertainen asema venäjän kanssa. Suunnitelma osoittautui hyvin epäsuosituksi, mutta Georgiassa kysymys kielestä oli erityisen herkkä. Hanketta vastustavat protestit olivatkin helposti ennustettavissa, sillä kaksi vuotta aiemmin huhtikuussa 1976 tehty ehdotus pitää joitakin kursseja venäjäksi georgialaisissa korkeakouluissa oli joutunut julkisen suuttumuksen kohteeksi. Vaikka tilanne Armeniassa ja Azerbaidžanissa säilyi rauhallisena, tapahtumat etenivät Georgiassa yllättävän dramaattisesti.


title: Georgian vuoden 1978 mielenosoitukset

text: Mielenosoituksia syntyi ympäri Georgiaa. Ne saavuttivat huippunsa Tbilisissä 14. huhtikuuta 1978 päivänä, jolloin Georgian SNT:n korkein neuvosto kokoontui ratifioimaan uutta lainsäädäntöä. Arviolta 20 000 henkeä, pääasiassa yliopisto-opiskelijoita, jalkautui kadulle. Useat älymystön jäsenet, mukaan lukien arvostettu 80-vuotias kielitieteilijä Akaki Šanidze, kampanjoivat artikkeli 75:n muuttamista vastaan georgian virallisen aseman puolesta. Maanlaajuista vastarintaa vaativia lentolehtisiä levitettiin kaduilla. Mielenosoittajat marssivat hallituksen rakennukselle Tbilisin keskustassa. Miliisit onnistuivat osittain estämään kulkueen etenemisen, mutta noin 5  000 henkeä onnistui silti pääsemään rakennukselle saakka. Neuvostoarmeija saartoi sen nopeasti. Loput mielenosoittajat kokoontuivat Tbilisin valtionyliopistoon ja sen ympärille. Koska tilanne vaikutti muuttuvan vaaralliseksi, ja huhut kertoivat puna-armeijan valmistautuvan toimimaan mielenosoittajia vastaan, Eduard Ševardnadze, Georgian kommunistisen puolueen keskuskomitean ensimmäinen sihteeri, puhutteli mielenosoittajia muistuttaen heitä Tbilisin vuoden 1956 joukkomurhasta. Vaikka häntä kohti aluksi buuattiin, Ševardnadze reagoi nopeasti. Hän otti välittömästi yhteyden Moskovaan ja pyysi lupaa jättää artikkeli 75 ennalleen. Kun hämmästynyt Kreml harkitsi asiaa, Ševardnadze tuli uudelleen esiin ja puhui mielenosoittajille, selittäen tilanteen ja vakuuttaen sympatiaansa heidän tarkoitustansa kohtaan. Lopulta hallitus päätti hylätä kaikki muutokset kiisteltyyn artiklaan, myöntyen julkiselle painostukselle. Mielenosoittajat alkoivat vähitellen vetäytyä paikalta, mutta vasta kun Ševardnadze oli ilmoittanut lopullisen päätöksen ja lukenut ääneen artiklan, joka varmisti georgian säilymisen tasavallan valtionkielenä.


title: Georgian vuoden 1978 mielenosoitukset

text:
Ennennäkemättömän myönnytyksen jälkeen neuvostoviranomaiset, jotka olivat säikähtäneet Georgian kansanliikettä, hylkäsivät vastaavanlaiset muutokset Armenian ja Azerbaidžanin perustuslakeihin. Armenian ja azerin kielet julistettiin valtionkieliksi, odottamatta samanlaisia mielenosoituksia kummassakaan tasavallassa.
Kielikysymys Transkaukasian tasavalloissa paljasti alueen kansallisuusongelman herkkyyden. Kansallisen liikkeen nousu Georgiassa johti jännitteisiin myös maan vähemmistöjen sisällä, erityisesti abhaasien tapauksessa. Abhaasit tulkitsivat myönnytyksen Georgialle vetäytymisenä pois georgialaisen nationalismin edestä ja pitivät tapahtumia mahdollisuutena erota Georgiasta. Toukokuussa 1978 useat tuhannet abhasialaiset nationalistit kokoontuivat Lykhnyn kylään tukemaan 130 abhasialaista kommunistia, jotka olivat allekirjoittaneet Abhasian siirtämistä Venäjän SFNT:n alaisuuteen vaatineen kirjeen. Kreml lähetti Suhumiin I. V. Kapitonovin, Neuvostoliiton kommunistisen puolueen keskuskomitean sihteerin, ja asetti Abhasiaan uuden puoluejohtajan, Boris Adleiban. Kapitonov julisti eron Georgiasta mahdottomaksi, mutta hallitus tunnusti abhaasien ongelman vakavuuden aloittamalla kalliin suunnitelman "Abhasian ASNT:n talouden ja kulttuurin kehitykseksi". Ylimääräiset 500 miljoonaa ruplaa annettiin yli seitsemäksi vuodeksi talousinvestointeihin, kuten tienrakennusohjelmaan infrastruktuuriltaan huonoon Abhasiaan, ja kulttuurihankkeisiin, kuten Abhasian valtionyliopiston, Suhumin valtion kansantanssiryhmän ja abhaasinkielisten televisiolähetysten luomiseen. Tämän lisäksi otettiin käyttöön etnisiä kiintiöitä joitain virkamiestoimia varten, mikä antoi abhaaseille poliittista valtaa epäsuhteessa heidän vähemmistöasemaansa nähden ASNT:ssä.


title: Georgian vuoden 1978 mielenosoitukset

text: Sekä Georgian kieli- että abhaasien kysymys olivat tapetilla seuraavien vuosien aikana. Abhasiassa asuvat georgialaiset protestoivat Abhasian kommunistisen puolue-eliitin käsissä kokemaansa syrjintää vastaan ja vaativat tasa-arvoista pääsyä tasavallan hallintoon. Useat georgialaisen älymystön jäsenet pyysivät Ševardnadzea ja neuvostojohtaja Leonid Brežneviä puuttumaan tilanteeseen. Vuoden 1981 aikana Georgiassa pidettiin ainakin viisi massamielenosoitusta, joissa nostettiin esille Abhasian kysymyksen lisäksi laajempia Georgian kielen, historian ja kulttuurin puolustamiseen liittyviä asioita. Mielenosoittajat vaativat myös Avtandil Imnadzen, ainoan huhtikuun 14. päivän tapahtumien yhteydessä pidätetyn henkilön vapauttamista. Hänet pidätettiin mielenosoitusten elokuvaamisesta.


title: Georgian vuoden 1978 mielenosoitukset

text: Vaikka Ševardnadze onnistui mukautumaan kansan mielipiteeseen ilman, että keskushallinto olisi rankaissut häntä – luultavasti hänen menestyksekkään talouspolitiikkansa vuoksi – hän yritti silti vaimentaa kansallisliikettä pitääkseen yllä mainettaan menestyneenä ja uskollisena kommunistijohtajana. Viranomaisten lisääntyvän painostuksen alla kansallisliike kärsi tappion huhtikuussa 1979, kun johtava toisinajattelija Zviad Gamsakhurdia vapautettiin syytteistä hänen kaduttuaan näkemyksiään ja myönnettyään "arvostelukyvyn häiriönsä" televisiossa. Merab Kostava vuorostaan kieltäytyi antautumasta ja pysyi tahraamattomana johtajana Georgian kansallisliikkeelle vapautumiseensa saakka vuonna 1987, ja kunnes hän kuoli salaperäisessä auto-onnettomuudessa vuonna 1989. Nationalisminvastaisiin toimiin kuului myös Akaki Bakradzen erottaminen. Hän oli suosittua Georgian kirjallisuuden kurssia Tbilisin yliopistossa opettanut professori, joka tunnettiin neuvostovastaisista tuntemuksistaan. Maaliskuussa 1981 yli 1 000 opiskelijaa osoitti mieltään ja onnistui saamaan Bakradzen takaisin virkaansa. Myöhemmin samassa kuussa suuret opiskelija- ja älymystöryhmät osoittivat mieltään georgialaisten kansallisten oikeuksien puolesta ja luovuttivat maan puoluejohdolle asiakirjan nimeltään "Georgian kansan vaatimukset". Dokumentti sisälsi ehdotuksia georgian kielen suojelemiseksi, Georgian historian opetuksen parantamiseksi, Georgian historiallisten monumenttien suojelemiseksi ja Abhasian georgialaisten suojelemiseksi. Muita mielenosoituksia pidettiin Mtskhetan kaupungissa lokakuussa 1981, kun 2 000 henkeä osoitti mieltään äidinkielensä puolesta. Levottomuudet jatkuivat, ja vuonna 1982 älymystö protestoi toisinajattelijoiden keksityin syyttein tapahtunutta pidättämistä vastaan.


title: Georgian vuoden 1978 mielenosoitukset

text: Monet pitävät huhtikuun 1978 mielenosoituksia Georgian kansallisliikkeen uuden vaiheen alkuna. Liike johdatti maan lopulta laajamittaiseen vastarintaan neuvostohallintoa vastaan 1980-luvun lopulla ja Georgian itsenäisyysjulistukseen 9. huhtikuuta 1991. Vuodesta 1990 lähtien huhtikuun 14. päivää on juhlittu "georgian kielen päivänä". Vaikka päivä ei olekaan virallinen vapaapäivä, sen aikana muistellaan yleensä vuoden 1978 tapahtumia ja kansakunnan saavutuksia edellisenä vuonna opetuksen ja tutkimuksen aloilla.


title: Seututie 484

text: Seututie 484 johtaa Joensuun Honkavaaralta valtatien 6 ja valtatien 9 liittymästä Rääkkylän Rasivaaraan, jossa se liittyy seututiehen 482. Tie ylittää Karjalan radan, kulkee Hammaslahden taajaman ja Niemisen kylän halki. Tien pituus on 28,7 kilometriä. Rasivaarasta on edelleen Rääkkylän kuntakeskukseen matkaa kahdeksan kilometriä.


title: Seututie 484

text: Tie on kestopäällystetty ja nopeusrajoitus on enimmäkseen 80 kilometriä tunnissa. Tien näkymäalueet ovat paikoin rajoittuneet, ja lähellä piennarta olevat pensaikot lisäävät hirvikolarien riskiä.


title: Pat Fraley

text: Patrick Fraley (s. 18. helmikuuta 1949 Seattle, Washington, Yhdysvallat) on yhdysvaltalainen ääninäyttelijä, joka palkittiin vuonna 2008 Voicey-palkinnolla elämäntyöstään ääninäyttelyn parissa.


title: Pat Fraley

text: Fraley opiskeli Whitman Collegessa Walla Wallassa, Washingtonissa Draamaa, sekä Cornellin yliopistolla New Yorkissa. Hän jatkoi opiskeluaan näyttelemisestä muutettuaan Cornelliin, Australiaan, jossa Fraley myös näytteli työkseen teattereissa. Muutettuaan takaisin Yhdysvaltoihin Fraley ryhtyi ääninäyttelijäksi.


title: Pat Fraley

text: Nykyisin hän on keskittynyt ääninäyttelyn ohella tuottamaan ja opettamaan ääninäyttelemistä. Fraley asuu Studio Cityssä, Kaliforniassa vaimonsa ja neljän poikansa kanssa.


title: Pat Fraley

text: Fraleyn ura alkoi vuonna 1979; hänet tunnetaan parhaiten 1980-luvulta, jolloin Fraley oli muun muassa sheriffi Bravestarrin äänenä BraveStarrissa. Erityisesti hänet tunnetaan Turtles – mutanttikilpikonnista, jossa Fraley ääninäytteli Krangin lisäksi myös Baxter Stockmania ja Casey Jonesia. Myöhemmin 1990-luvulla Fraley teki muutamia päärooleja Zorroon sekä Wild West C.O.W.-Boys of Moo Mesaan, jossa Fraley oli samankaltaisessa roolissa 1980-luvulla BraveStarrissa. Hän oli mukana myös The Tickissä useissa sivurooleissa sekä Gargoylesissa, Batmanissa sekä piirrossarjassa Timon ja Pumba.


title: Pat Fraley

text: 2000-luvulla Fraley on tehnyt enimmäkseen useita vierailevia äänirooleja animaatioihin kuten Ozzy & Drix, The Grim Adventures of Billy & Mandy, ChalkZone ja Kukkulan kuningas. Lisäksi hän on tehnyt sivuääniä elokuviin Aivan villit, Muurahaisten kauhu ja Karvinen herää todellisuuteen sekä I Am Legend, jossa Fraley oli presidentin äänenä.


title: Endogeenisen kasvun teoria

text: Endogeenisen kasvun teoria kehitettiin makrotaloustieteessä 1980-luvulla vastauksena eksogeenisen kasvun mallien saamaan kritiikkiin. Eksogeenisen kasvun malleista poiketen endogeenisen kasvun teoria pyrkii kuvaamaan kasvuprosessin siten, että keskeiset kasvuun vaikuttavat taloudelliset tekijät määräytyvät mallin sisällä eikä niitä oteta annettuna mallin ulkopuolelta.


title: Endogeenisen kasvun teoria

text: Perinteisessä kasvuteoriassa on usein ajateltu taloudellisen kasvun riippuvan esimerkiksi väestönkasvusta ja eksogeenisestä tekniikan kehityksestä, jotka ovat mm. vaikuttaneet investointien määrään. Endogeenisen kasvun teorioissa on yleensä keskitytty käsittelemään sitä, kuinka talouden toiminta aiheuttaa teknologian kehitystä. Innovaatioiden tuottaminen aiheuttaa kustannuksia, mutta teknologiaa kehitellään voitontavoittelutarkoituksessa.


title: Endogeenisen kasvun teoria

text: Lisäksi keskeisenä käsitteenä on usein ns. pääoman ulkoisvaikutukset: investoinnit ovat sitä kannattavampia, mitä enemmän taloudellista toimeliaisuutta niiden vaikutusalueella on ennestään. Investointi puolestaan lisää tätä toimeliaisuutta, joten toimintaansa laajentava yritys luo tahattomasti lisää liiketoiminta- ja innovaatiomahdollisuuksia muille toimialoille.


title: Braindamage – Or Still Alive

text: Braindamage – Or Still Alive on suomalaisen kitaristi Albert Järvisen toinen sooloalbumi. Se julkaistiin vuonna 1988.


title: Harri Nevanlinna

text: Rolf Harri Nevanlinna (6. helmikuuta 1922 Helsinki – 4. syyskuuta 1994 Helsinki) oli suomalainen lääkäri ja geenitutkija, joka sai professorin arvonimen.


title: Harri Nevanlinna

text: Nevanlinna kuului Nevanlinnan kulttuurisukuun. Hänen isänsä oli matemaatikko, akateemikko Rolf Nevanlinna ja äitinsä Mary Elise Selin. Nevanlinnan puoliso vuodesta 1945 oli professori Saara Maljanen, perheessä oli neljä lasta. Nevalinna tuli ylioppilaaksi Helsingin suomalaisesta yhteiskoulusta 1940 ja valmistui lääketieteen lisensiaatiksi Helsingin yliopistosta 1948. Tohtoriksi Nevanlinna väitteli 1953, ja Helsingin yliopiston veriryhmäserologian dosentti hänestä tuli 1957. Professorin arvonimen hän sai 1968.


title: Harri Nevanlinna

text: Nevanlinna johti Suomen Punaisen Ristin (SPR) Veripalvelua 40 vuotta, laitoksen perustamisesta lähtien vuonna 1948. Hän kehitti laitosta ja nosti sen maailmanmaineeseen muun muassa luomalla Suomeen maailman tehokkaimpiin kuuluneen järjestelmän rhesus-taudin ennaltaehkäisemiseksi. Nevanlinna tutki myös Suomen kansan juuria populaatiogeneettisesti hyödyntämällä veriryhmäserologisia merkkitekijöitä. Lääkintöhallituksen tieteellisen neuvottelukunnan jäsen Nevanlinna oli vuodesta 1955 ja Suomalaisen tiedeakatemian jäsen vuodesta 1975. Nevanlinna, jolla oli runsaasti kansallisia ja kansainvälisiä järjestö- ja luottamustehtäviä, sai tunnustuksena työstään muun muassa Arvo Ylppö -mitalin (1982), Pro Valetudine Fennorum -mitalin (1986) sekä Chydenius-palkinnon (1988).


title: Mirror Tower

text: Mirror Tower on suomalaisen kitaristi Albert Järvisen kolmas ja viimeiseksi jäänyt sooloalbumi. Se julkaistiin vuonna 1991.


title: Mirror Tower

text: Albert Järvinen äänitti tämän viimeiseksi jääneen levynsä Helsingissä Finnvoxin studioilla talvella 1990-1991, tuottaja-äänittäjänä T. T. Oksala. Albert ja T. T. ehtivät saada valmiiksi myös levyn ensimmäisen miksauksen ennen Albertin viimeistä ulkomaanmatkaa. Käytyjen keskusteluiden pohjalta T. T. Oksala ja Antero Jakoila tekivät lopullisen miksauksen huhtikuussa 1991.


title: Mirror Tower

text: Tämä levy sisältää Albert Järvisen uusia linjoja etsivää ja myös kokeilevaa tuotantoa. Sen yleisilme ja tunnelma on seesteinen ja valoisa ja antaa viitteitä siitä, mitä Albert Järvinen ehkä suunnitteli seuraavaksi tekevänsä.


title: Mirror Tower

text: "Wrapping Paper" on sovitus Cream - yhtyeen ensimmäisenä julkaistusta single- kappaleesta. "I Love You Anyway " puolestaan on uudelleensovitettu versio Cisse Häkkisen I Love You Anyway - albumin nimikappaleesta.


title: Michael Swanwick

text: Michael Swanwick (s. 18. marraskuuta 1950) on yhdysvaltalainen tieteiskirjailija. Hän on saanut Nebula-palkinnon romaanistaan "Stations of the Tide" (1991), ja se oli ehdolla myös Arthur C. Clarke -palkinnon ja Hugo-palkinnon saajaksi. Hänen novellejaan on palkittu Theodore Sturgeon -palkinnolla, Hugo-palkinnolla ja World Fantasy -palkinnolla.


title: Siionin kirkko

text: Siionin kirkko (engl. "Church of Zion") oli William Samuel Godben perustama, lyhytikäiseksi jäänyt myöhempien aikojen pyhien liikkeeseen kuulunut uskonnollinen yhteisö. Perustajansa mukaan kirkkoa kutsuttiin myös Gudben kirkoksi (engl. "The Godbeite Church") ja sen jäseniä "godbeiiteiksi" (engl. "Godbeites").


title: Siionin kirkko

text: William Godbe riitautui Myöhempien aikojen pyhien Jeesuksen Kristuksen kirkon toisen profeetan, Brigham Youngin kanssa 1860-luvun lopulla. Hän vastusti eräitä Brigham Youngin opillisia korostuksia sekä ennen muuta hänen itsevaltaista tapaansa johtaa kirkkoa. Godbe vastusti myös Youngin roolia Utahin territorion kuvernöörinä ja sitä maallista valtaa, jonka tämä oli itselleen kerännyt. Välirikon seurauksena Godbe erotettiin kirkosta 1869.


title: Siionin kirkko

text: Tämän jälkeen Godbe perusti ystävineen Siionin kirkon vuonna 1870. Siionin kirkko oli MAP-kirkkoa liberaalimpi, ja se vastusti tiukkaa oppikuria ja opillisia määrittelyjä. Oppikeskusteluja tärkeämpää oli jumaluuden kokeminen. Mystiikka olikin tärkeää Siionin kirkossa.


title: Siionin kirkko

text: Siionin kirkko hajosi 1880-luvulla.


title: Kristuksen puhdas kirkko

text: Kristuksen puhdas kirkko () oli ensimmäinen profeetta Joseph Smithin perustamasta kirkosta eronnut skismaattinen yhteisö. Kirkko kuului siis Myöhempien aikojen pyhien liikkeeseen. Kirkon perusti Wycam Clarke ja viisi muuta, jotka eivät olleet tyytyväisiä Joseph Smithin tapaan johtaa kirkkoaan. Heidän mukaansa Smithistä oli tullut väärä profeetta. Kristuksen puhdas kirkko perustettiin vuonna 1831, siis vain vuosi Smithin perustaman kirkon jälkeen, Kirtlandissa, Ohiossa. Kirkon jäsenmäärä ei koskaan kasvanut suureksi. Se järjesti muutaman kokouksen ja kuoli pian pois.


title: Aivokuorukka

text: Aivokuorukka () on isojen aivojen alaosassa sijaitseva tyvitumake. Aivokuorukan tiedetään vaikuttavan yhdessä häntätumakkeen kanssa muun muassa kehon motoriseen toimintaan.


title: Aftermath

text: Aftermath on The Rolling Stonesin vuonna 1966 julkaistu albumi. Levy on ensimmäinen laatuaan, joka sisältää ainoastaan yhtyeen jäsenten Mick Jaggerin ja Keith Richardsin kirjoittamia kappaleita. "Aftermath" oli yhtyeen historian kolmas Isossa-Britanniassa listaykköseksi noussut albumi.


title: Aftermath

text: Albumi oli yhtyeen ensimmäinen, joka äänitettiin Britannian ulkopuolella, Yhdysvalloissa RCA-studioilla, Hollywoodissa. Se oli myös yhtyeen ensimmäinen stereoalbumi.


title: Aftermath

text: "Aftermath" julkaistiin Yhdysvalloissa erilaisella kannella ja hieman eri kappaleilla (kts. alempi kuva). Yhdysvaltain painos sisältää muun muassa suuren hitin "Paint It, Black". Levy oli korkeimmillaan Billboard -listan sijalla #2 ja myi platinaa.


title: Aftermath

text: Levyltä ei tehty Britanniassa yhtäkään singlejulkaisua. Sen sijaan useat muut artisit tekivät cover-versioita albumin kappaleista. Parhaiten menestyi Chris Farlowen versio kappaleesta "Out of Time", joka nousi Britanniassa listaykköseksi heinäkuussa 1966. Muita versioita olivat saman artistin "Think" (UK #37), David Garrickin "Lady Jane" (UK #28) ja The Searchersin "Take It or Leave It" (UK #31). Yhdysvalloissa "Mother's Little Helper", joka ei kuulunut albumin Yhdysvaltain painokselle, julkaistiin singlenä ja se nousi listan sijalle #8.


title: Aftermath

text: Albumin nimeksi oli alun perin tarkoitus tulla "Could You Walk on the Water?" ja kansikuvassa yhtyeen jäsenet olisivat olleet kaulaa myöten vedessä. Levy-yhtiö Decca Records ei tähän kuitenkaan suostunut.


title: Aftermath

text: Vuonna 2002 Rolling Stone -lehti valitsi albumin Yhdysvaltain version kaikkien aikojen albumien top 500-listalla sijalle 108.


title: Aftermath

text:
A-puoli
B-puoli


title: Paul Dobson

text: Paul Spencer Dobson (s. 7. joulukuuta 1963, Steadfast) on englantilais-kanadalainen ääninäyttelijä. Hänen veljensä Michael Dobson ja Brian Dobson ovat myös ääninäyttelijöitä. Kolmikko on usein työskennellyt kanadalaiselle Ocean Group -yhtiölle, joka dubbaa muun muassa japanilaisia animesarjoja ja -elokuvia.


title: Paul Dobson

text: Dubbaamisen lisäksi Dobson on tehnyt myös alkuperäisiä äänirooleja animaatioihin, kuten Street Fighter, ReBoot, Spider-Man Unlimited, , Alien Racers, Bionicle 3: Web of Shadows ja Ihmeneloset. Hän esiintyi myös televisiosarja The New Addams Familyssä Itt-serkun äänenä.


title: Kristus Potterin kirkko

text: Kristus Potterin kirkko () oli Arnold Potterin (1804-1872) 1857 perustama, myöhempien aikojen pyhien liikkeeseen kuulunut uskonnollinen yhteisö. Arnold Potter kuului profeetta Joseph Smithin kannattajiin, ja hän oli ensimmäisten myöhempien aikojen pyhien mukana asuttamassa Utahia vuonna 1848. Smithin seuraaja Brigham Young lähetti Potterin 1856 lähetystyöhön Australiaan. Siellä ollessaan Potter koki kertomansa mukaan voimakkaan uskonnollisen kokemuksen, jossa Jumalan voima ja kirkkaus ympäröi hänet. Potter tunsi Jumalan ottaneen hänen omaksi Pojakseen, Kristukseksi. Potter oli vakuuttunut siitä, että hän oli Kristus maan päällä ja lopun aikojen messias. Hän alkoi käyttää itsestään nimeä Kristus Potter. Lisäksi Potter kertoi enkelien sanelleen hänelle uuden pyhän kirjoituksen. Potterin mukaan juuri tämä oli se kirja, jonka perusteella ihmiset tultaisiin tuomitsemaan viimeisellä tuomiolla.


title: Kristus Potterin kirkko

text: Vuonna 1857 Potter palasi Australiasta Kaliforniaan. Hän alkoi julistaa sanomaansa paikallisissa Myöhempien aikojen pyhien Jeesuksen Kristuksen kirkon seurakunnissa, keräten ympärilleen muutamia kannattajia. 1861 Potter ilmoitti muuttavansa seuraajineen lähelle Independenceä Missouriin. Independence oli profeetta Smithin aikoinaan saaman ilmoituksen perusteella se paikka, jonne Siion tultaisiin aikoinaan kokoamaan. He muuttivat ensiksi Saint Marysiin, Millsin piirikuntaan Iowassa. Saint Marys tuhoutui tulvassa 1865 ja Potter seuraajineen muutti läheiseen Council Bluffsiin. Potter vietti päivänsä kulkien pitkin Council Bluffsin katuja saarnaten ihmisille. Hänellä oli pitkä musta parta ja yllään vaalea kaapu. Hänen seuraajansa käyttivät mustia kaapuja. Potterin seuraajat muodostivat eräänlaisen kommuunin, yhteisön, jossa he elivät yhteistaloudessa. Hänen seuraajajoukkonsa oli aikalaisten kertoman mukaan pieni, mutta sitäkin uskollisempi. Potter järjesti seuraajineen kiihkeitä rukouskokouksia, joissa puhuttiin kielillä, nähtiin näkyjä ja saatiin profetioita. Usein nämä kokoukset huipentuivat Potterin saamaan uuteen ilmoitukseen Jumalalta.


title: Kristus Potterin kirkko

text: 1872 Potter ilmoitti eräässä rukouskokouksessa, että oli tullut aika hänen nousta taivaaseen. Opetuslastensa seuraamana hän ratsasti aasilla läheiselle kukkulalle ja hyppäsi alas jyrkänteeltä. Vastoin odotuksiaan Potter kuitenkin syöksyi maahan ja ruhjoutui kuoliaaksi. Tämän jälkeen hänen seuraajansa hajaantuivat.


title: Sovitus

text: Sovitus voi tarkoittaa


title: Supertoonika

text: Supertoonika on musiikkitermi, joka tarkoittaa duuri- ja mollisävelasteikon II asteen säveltä, joka on heti toonikan yläpuolella. Suomen kielessä supertoonikasta on ainakin ennen käytetty myös nimitystä "teräsävel".


title: Supertoonika

text: Supertoonikaa vastaa duuriasteikolla solmisaatiotavu "re" ja mollissa "ti" ("si"). Esimerkiksi C-duuriasteikolla supertoonika on nuotti D, a-mollissa nuotti H.


title: Suosionosoitukset

text: Suosionosoitukset ovat suosion ilmauksia kuten kättentaputuksia esitykseen, esimerkiksi esittävään taiteeseen, kuten musiikki- tai teatteriesitykseen.


title: Suosionosoitukset

text: Musiikin piirissä tapa reagoida myönteisesti musiikkiesitykseen on vanha. Käsien taputtaminen eli "aplodit" mieltymyksen ilmaisuna on kuitenkin myöhempää perua. Esimerkiksi 1700-luvulla positiivisten tunteiden lisäksi ilmaistiin myös esitysten herättämät kielteiset tunteet, muun muassa appelsiineja heittelemällä.


title: Suosionosoitukset

text: Suosionosoitukset saattoivat myös olla maksettuja, mitä tapaa esiintyi 1800-luvulta lähtien. 1900-luvun alun Italiassa suosionosoitusten ostaminen oli oopperassa yleistä, ja lontoolainen "Musical Times" -lehti julkaisi jopa tarkan hinnaston erityyppisistä suosionosoituksista. Gustav Mahler tuli tunnetuksi kiellettyään maksetut suosionosoitukset tultuaan Wienin valtionoopperan johtoon.


title: Susisävel

text: Susisävel on jousisoittimissa, eritoten selloissa, mahdollisesti esiintyvä epämiellyttävä, uliseva ääni. Se johtuu äänen nopeasta vaihtelusta sävelen ja sen yläoktaavin välillä. Fysikaalisena aiheuttajana susisävelelle on soivan kielen ja kaikupohjan resonaatiotaajuuksien yhteisvaikutus. Kun kieli värähtelee lähellä kaikupohjan ominaisresonanssia olevaa taajuutta, huojuntailmiö vahvistaa ja heikentää vuorotellen kielen perussäveltä. Susisäveliä ehkäistään asentamalla paino resonoivaan kieleen tallan ja kielen pitimen välille.


title: Paavo Tiusanen

text: Paavo Kalervo Tiusanen (11. tammikuuta 1931 Helsinki – 2. heinäkuuta 2018 Vantaa) oli suomalainen harmonikansoiton lehtori ja harmonikkataiteilija;Viljo Vesterinen -killan perustajajäsen-sihteeri 1977–94.


title: Paavo Tiusanen

text: Paavo Tiusanen aloitti harmonikansoiton 11-vuotiaana opettajanaan Helge Pahlman ja teoriaopintojaan hän myöhemmin suoritti yliopettaja Unto Saarisen johdolla.


title: Paavo Tiusanen

text: Suomen harmonikkamestaruuden hän voitti neljä kertaa: 1949, 1952, 1953 ja 1954 sekä Pohjoismaisen nuorisokilpaillun 1.palkinnon 1952 ja CMA:n maailmanmestaruuskilpailun pronssimitalin Helsingissä 1965. Suomen mestaruuden tenniksen sekanelinpelissä hän voitti Kerstin Jämsénin kanssa sarjassa naiset 65, miehet 70. Tasavallan Presidentti Risto Ryti myönsi hänelle hengenpelastus -mitalin 1944.


title: Paavo Tiusanen

text: Paavo Tiusasen sävellys-, sovitus- ja esiintymisskaala on laaja – klassisesta kevyeen. Radion Sinfoniaorkesterin solistina hän esitti Pietro Deiron harmonikkakonserton George de Godzinskyn johdolla 1952. Samoihin aikoihin hän piti harmonikkakonsertit Helsingissä, Tampereella ja Turussa. Fazerin musiikkikoulun opettajana Tiusanen oli 1965–1975, minkä jälkeen hän piti yksityistä harmonikkaopistoa Helsingissä vuoteen 1990. Opetusministeriö myönsi hänelle erivapauden harmonikansoiton lehtorin toimiin 1976 ja valtion taiteilijaeläkkeen vuodesta 1991 lähtien.


title: Paavo Tiusanen

text: Suomen Harmonikkaliiton 1.varapuheenjohtaja 1976–78; kunniajäsen. Viljo Vesterinen -killan sihteeri-rahastonjoitaja 1977–94; kunniajäsen ja kultainen ansiomerkki. Hän toimi harmonikansoiton arvostelutuomarina monissa kilpailuissa mm. Viljo Vesterisen valtakunnallisissa kilpailuissa 1978–93.


title: Paavo Tiusanen

text: Paavo Tiusanen on laatinut Harmonikansoiton Alkeisoppikirjan ABC ja tehnyt levytyksiä yhteensä noin 30, mm. Lasse Pihlajamaan, Matti Viljasen, Jorma Juseliuksen, Veikko Huuskosen, Kalevi Nyqvistin, Aaro Kurkelan ja Kari Tolvasen kanssa sekä soololevyttänyt säveltämiään fuugia ja inventioita.


title: Sormiharjoitus

text: Sormiharjoitus on soittimen soittoteknisessä harjoittelussa käytettävä asteikko-, sävelkuvio- tai muu harjoitus. Joskus sormiharjoitus voi olla vain toistettava tai transponoitava kuviomalli. Monipuolisimmat sormiharjoitukset voidaan katsoa etydeiksi. Yleensä sormiharjoituksella ei kuitenkaan ole sävellykselle tunnusomaista muotoa tai arvoa.


title: Sormitus

text:
Sormitus tai sormijärjestys on musiikki-instrumentin hallinnassa käytetty järjestelmä, jonka mukaan sormia liikutellaan suunnitellusti koskettimistolla, kielillä, otelaudalla, sormiaukoilla tai läpillä.
Kosketinsoittimissa käytetään yleensä numeroita sormituksen merkintään siten, että peukalo vastaa numeroa 1, etusormi numeroa 2 ja niin edelleen. Sormitusohjeet ovat osa laajempaa esittämiskäytäntöä, jossa muina osa-alueina ovat kosketus ja artikulaatio.


title: Sormitus

text:
Koskettimiston mittasuhteet ovat vaikuttaneet merkittävästi sormituksen kehittymiseen. 1800-luvulle asti pianon valkoisten koskettimien etuosa oli niin lyhyt, että peukalon ja pikkusormen käyttäminen oli hankalaa nopeissa kuvioissa, eivätkä sormet tahtoneet mahtua mustien koskettimien väliin. 1500-luku suosi keskimmäisten sormien käyttöä ja peukaloa käytettiin vain vasemmassa kädessä. Sävellysten monipuolistuminen 1600-luvulla toi uusia haasteita ja 1700-luvulla peukaloa ja pikkusormea käytettiinkin jo huomattavasti enemmän.
Varhaisimpien sormitusten tutkimisen on tapahduttava alkuperäissoittimien äärellä, koska 1800-luvulle saakka sävellyksiin ei juurikaan lisätty soitto-ohjeita.


title: Sormitus

text: Urkujen soitossa jalkiokoskettimien pituus aiheutti rajoituksia. 1800-luvulle saakka jalkioita soitettiin enimmäkseen jalan kärjellä, mikä vaikeutti sävelten sidontaa toisiinsa. 1800-luvun puolivälissä alettiin käyttää myös kantapäitä, minkä koskettimiston uudet mittasuhteet mahdollistivat.


title: Sormitus

text: Jousi- ja näppäilysoittimissa sormituksilla säädellään soivan kielen pituutta. Otelaudan nauhat ohjaavat sormien paikkaa muun muassa kitarassa ja sen sukulaissoittimissa. Sormitukseen vaikuttaa myös instrumentin käsittelyasento ja rakenne. Esimerkiksi viulua on pidetty eri kohdissa rinnalla tai leuan alla, jolloin vasemman käden asento on vaihdellut. Erityisesti jousisoitinten moniääninen soitto kaksoisotteilla tuo haasteita sormituksen suunnitteluun.


title: ICF-luokitus

text: ICF-luokitus (International Classification of Functioning, Disability and Health) on WHO:n luokitusperheeseen kuuluva toimintakyvyn, toimintarajoitteiden ja terveyden kansainvälinen luokitus. Luokitus periaatteessa sitoo WHO:n jäsenvaltioita. Luokituksen on suomennuttanut ja julkaissut Stakes vuonna 2004. ICF täydentää WHO:n toista, terveydenhuollon vakiintunutta ja paljon laajempaa ICD-luokitusta, joka tunnetaan nimellä Kansainvälinen tautiluokitus. Tästä luokituksesta on käytössä jo 10. versio, ICD-10.


title: ICF-luokitus

text:
ICF tarjoaa yhtenäisen ja kansainvälisesti sovitun viitekehyksen toiminnallisen terveyden kuvaamiseen. ICF:n aihealueet ovat (1) Ruumiin/kehon toiminnot ja ruumiin rakenteet ja (2) Suoritukset ja osallistuminen. ICF ei ole edeltäjänsä, vuonna 1980 ilmestyneen ICIDH-luokituksen tapainen ”sairauksien seurausten luokitus”, vaan siitä on kehitetty ”terveyden osatekijöiden” luokitus. Luokitus koskee kaikkia ihmisiä ja sen mittarit sisältävät sekä positiivisen että negatiivisen pään.
ICF-luokituksen tavoitteena on


title: ICF-luokitus

text: Yleisimmällä tasolla luokituksessa on kaksi osaa, joista kumpikin jakaantuvat kahteen osa-alueeseen:


title: ICF-luokitus

text: Viimeinen osa-alue, yksilötekijät, on toistaiseksi vielä kehittelemättä.


title: ICF-luokitus

text: ICF:n yksiportainen luokitus on


title: ICF-luokitus

text: Luokitusopas sisältää kaksiportaisen luokituksen ja sitä tarkentavan yksityiskohtaisen luokituksen määritelmineen.


title: ICF-luokitus

text:
IFC-luokituksen julkistuksen jälkeen (2001) on laadittu vastaava lapsia koskeva luokitus. Jäsenmaissa on käynnissä myös useita kehittämishankkeita luokituksen arviointimenetelmien ja käyttötapojen kehittämiseksi. ICF-luokitus on laadittu mahdollisimman käyttäjäystävälliseksi ja ISO-standardin periaatteita noudattavaksi.
ICF-luokituksen käytön tulevaisuutta ja kehitystä ennakoidaan ICF-käsikirjassa seuraavaan tapaan:


title: ICF-luokitus

text: Suomessa ICF-luokituksen soveltamisen ja kehittämisen koordinaatio on ollut Stakesin vastuulla. Vuosina 2007–2010 Kansanterveyslaitoksen johdolla toimiva Toimintakykyverkosto-hanke käyttää yhtenä taustateoriana ICF-luokitusta. Heinäkuun alusta 2007 tuli voimaan laki sosiaali- ja terveydenhuollon asiakastietojen sähköisestä käsittelystä (159/2007), jonka soveltamissa potilasasiakirjojen tietorakenteissa on mahdollistaa käyttää ICF-luokitusta. Lain mukaan Kansaneläkelaitos hoitaa potilasasiakirjojen säilytyksen ja Stakes vastaa koodistopalvelun sisällöstä.


title: Zizi Jeanmaire

text: Renée Marcelle ("Zizi") Jeanmaire (s. 29. huhtikuuta 1924 Pariisi) on ranskalainen balettitanssija, laulaja ja revyytaiteilija.


title: Zizi Jeanmaire

text: Jeanmaire opiskeli Pariisin oopperan balettikoulussa vuosina 1933–1940, ja hän oli kiinnitettynä oopperan klassiseen balettiin vuosina 1934–1942. Vuosina 1944–1945 hän oli klassisen baletin tanssijana "Soirée de Paris" -ryhmässä, josta hän siirtyi vuodeksi 1946 "Ballet de Monte Carlon" jäseneksi ja vuonna 1947 jäseneksi "Ballet Colonel de Basil" -ryhmään.


title: Zizi Jeanmaire

text: Suurimman menestyksensä hän klassisen balettitanssijan uralla koki Roland Petit’n ryhmän "Ballet de Paris" -jäsenenä, jonka tähtitanssijana hän loisti erityisesti vuonna 1949 esitetyssä baletissa "Carmen".


title: Zizi Jeanmaire

text: Hänen avioliittonsa Roland Petit’n kanssa merkitsi monessa suhteessa suurta elämänmuutosta. Avioliiton solmimisen jälkeen hän näet omistautui revyyteatteriuralle. Hän on esiintynyt eri puolilla maailmaan lukuisissa musiikkiproduktioissa, joissa hän tanssin lisäksi on toiminut laulajana.


title: Zizi Jeanmaire

text: Lähde: Elonet


title: Kemal Derviş

text: Kemal Derviş (s. 10. tammikuuta 1949 Istanbul) on turkkilainen taloustieteilijä ja poliitikko. Hänen isänsä on turkkilainen ja äitinsä saksalainen.


title: Kemal Derviş

text: Derviş oli Turkin valtiovarainministerinä Bülent Ecevit ollessa pääministeri, ja hän oli pääsuunnittelijana Turkin talouden onnistuneessa kolmivuotisessa toipumisohjelmassa, joka käynnistettiin 2001. Ennen nimitystään Yhdistyneiden kansakuntien kehitysohjelman (UNDP) johtajaksi hän oli Turkin parlamentin ja jäsen kuului jäsenenä Turkin ja Euroopan parlamenttien yhteistyökomissioon. Sitä ennen hän oli Euroopan perustuslakineuvoston jäsen.


title: Kemal Derviş

text: YK:n pääsihteeri Kofi Annan nimitti Dervişin UNDP:n johtajaksi 26. huhtikuuta 2005 ja hän aloitti nelivuotisen toimikautensa 15. elokuuta 2005. Hän on myös YK:n uudistamistoimikunnan johtaja. Toimikuntaan kuuluvat kehitystyön parissa toimivien YK:n rahastojen, ohjelmien ja osastojen piirissä työskentelevät johtajat. Hän oli myös ehdokkaana YK:n pääsihteeriksi.


title: Kemal Derviş

text: Derviş on suorittanut taloustieteiden master-tutkinnon London School of Economicsissa 1970 ja PhD-tutkinnon Princetonin yliopistossa Yhdysvalloissa 1973.


title: Tauno Rautapalo

text: Tauno Erik Rautapalo (sukunimi vuoteen 1933 Rapp, käytti myös taiteilijanimeä T(auno) Rautapalo-Rapp ja nimimerkkiä Tauno Tuuri) (29. marraskuuta 1914, Helsinki – 26. huhtikuuta 1998 Helsinki) oli suomalainen kirjailija ja taidemaalari.


title: Tauno Rautapalo

text: Rautapalon isä oli taidemaalari Oskar Rapp. Myös hänen setänsä Alex Rapp ja veljensä Wiljo Rapp (myöhemmin Rautapalo) olivat taiteilijoita. Lisäksi Taunolla oli veli Lauri Rapp, joka oli myös maalari. Lauri maalasi vähemmän taidetta kuin veljensä, mutta muun muassa Suomenlinnan kirkon/majakkatornin maalaus oli hyvin näyttävä. Hän oli naimisissa Katri o.s. Tarvaisen kanssa, ja heillä oli yksi lapsi Lilja.


title: Tauno Rautapalo

text: Rautapalo kävi Maalariammattikoulun, Taideteollisen keskuskoulun ja ABC-piirustuskoulun. Hän teki opintomatkoja ulkomaille. Hän toimi vapaana kirjailijana ja taidemaalarina vuodesta 1956 alkaen, sitä ennen hän työskenteli muun muassa metsänvartijana, kullankaivajana ja toimittajana. Rautapalo harrasti nuoruudessaan purjehdusta, urheilukalastusta, eräretkeilyä sekä nyrkkeilyä, ja hän oli nyrkkeilyn Suomen nuortenmestari keskisarjassa vuonna 1934.


title: Tauno Rautapalo

text: Rautapalo kirjoitti 19 teosta, joista valtaosa oli nuortenkirjoja. Hän kirjoitti useita Lappiin sijoittuvia teoksia ja maalasi taidemaalarina värikkäitä tunturiaiheisia maisemamaalauksia. Vuonna 1950 Rautapalo osallistui puolen vuoden ajan kullankaivajana Lemmenjoen kultaryntäykseen ja kuvasi myöhemmin kultamaiden elämää teoksissaan "Hippu seikkailee kultamailla" (1950) ja "Kullankaivajat" (1957). Hänelle on myönnetty seuraavat palkinnot


title: Kairon toinen konferenssi

text: Kairon toinen konferenssi pidettiin 4. joulukuuta–6. joulukuuta 1943, Kairossa Egyptissä. Konferenssissa käsiteltiin Turkin mahdollista osallistumista liittoutuneiden joukkoihin toisessa maailmansodassa. Kokouksessa olivat läsnä Yhdysvaltojen presidentti Franklin Roosevelt, Britannian pääministeri Winston Churchill ja Turkin presidentti İsmet İnönü.


title: Persis Khambatta

text: Persis Khambatta (2. lokakuuta 1948 – 18. syyskuuta 1998) oli intialainen näyttelijä ja malli.


title: Persis Khambatta

text: Vuonna 1965 Khambatta valittiin Miss Intiaksi hänen ollessaan 17-vuotias. Samana vuonna hän edusti maataan Miss Universum -kilpailussa. Tuon vuoden kilpailun voitti thaimaalainen Apasra Hongsakula.


title: Persis Khambatta

text: Khambatta esiintyi vuoden 1965 jälkeen muutamissa mainoksissa, muun muassa Revlonin mainoksissa.


title: Persis Khambatta

text: Vuosina 1965–1974 näyttelijän ura ei auennut, koska intialaisten mielestä hän muistutti liikaa länsimaista naista.


title: Persis Khambatta

text: Khambatta palasi Intiaan 1985 ja näytteli elokuvassa "Shingora".


title: Persis Khambatta

text: Vuonna 1975 Khambatta sai pienen roolin elokuvasta "The Wilby Conspiracy". Vuonna 1979 hän esiintyi ensimmäisessä "Star Trek" -, josta hänet muistetaan parhaiten. Hänen roolihahmonsa oli luutnantti Ilia. Tämän jälkeen hän näytteli elokuvissa "Nighthawks" (1981) ja "Megaforce" (1982).


title: Persis Khambatta

text: Yhden Bollywood-elokuvan jälkeen hän palasi takaisin Yhdysvaltoihin ja näytteli useita rooleja "Mike Hammerin" ja "MacGyverin" kaltaisissa tv-sarjoissa. Hänen viimeinen televisioroolinsa oli sarjassa "Teräsmieheni".


title: Persis Khambatta

text: Vuonna 1979 Khambatta oli ensimmäisenä intialaisena näyttelijänä ehdolla yhdysvaltalaisen elokuvapalkinnon voittajaksi. Palkinto oli Saturn, ja rooli oli elokuvasta "". Vuonna 1997 hän kirjoitti ja julkaisi ”kahvipöytäkirjan”, jonka englanninkielinen nimi on "Pride of India". Kirjan kirjoittajina toimivat useat Miss Intia -kilpailun voittajat, ja kirjan myynnistä saadut tuotot menivät Missionaries of Charity -järjestölle.


title: Persis Khambatta

text: Vuonna 1998 Persis Khambatta vietiin sairaalaan Etelä-Mumbaissa, hän valitti rintakipuja. Muutaman päivän kuluttua hän kuoli sydänkohtaukseen. Khambatta oli kuollessaan vasta 49-vuotias.


title: Turkin liira

text: Liira (, lyhenne "TL" tai "TRL") on Turkin rahayksikkö.


title: Turkin liira

text: Liira otettiin Turkissa käyttöön 1844. Sitä edeltäneet rahayksiköt "kuruş" ja "para" jäivät käyttöön liiraa pienempinä yksikköinä, niin että 1 liira = 100 kuruşia ja 1 kuruş = 40 paraa. Turkin kolikoissa ja seteleissä käytettiin arabialaista kirjaimistoa 1930-luvulle: پاره tarkoittaa paraa, غروش kuruşia ja ليرا liiraa (تورك ليراسي tarkoittaa "Turkin liiraa"). Monissa eurooppalaisissa kielissä kuruş tunnettiin nimellä piasteri, liira taas oli ranskaksi "livre".